საგარეო საქმეთა სამინისტრო: ნიცის ტერაქტის დროს საქართველოს მოქალაქე დაიღუპა 05:45 17 იანვარი 2019 16:11 18.07.2016 (განახლებულია 18:25 18.07.2016) მოკლე ბმულის მიღება ნიცის ტერაქტი (17) რომან ეკმალიანი და მისი მეუღლე ნიცის ტერაქტის მსხვერპლი გახდნენ. თბილისი, 18 ივლისი — Sputnik. ფრანგულმა მხარემ ოფიციალურად დაადასტურა, რომ ნიცის ტერაქტისას დაღუპულთა შორის არის საქართველოს მოქალაქე — 1960 წელს დაბადებული რომან ეკმალიანი. საფრანგეთში საქართველოს საკონსულომ დაღუპულის ოჯახს ამის შესახებ უკვე აცნობა. ბოლო წლებში ეკმალიანი ბელგიაში ცხოვრობდა. „საქართველოს საგარეო საქმეთა სამინისტრო ღრმა მწუხარებას გამოთქვამს მომხდარი ტერორისტული აქტის შედეგად საქართველოს მოქალაქის დაღუპვასთან დაკავშირებით და უსამძიმრებს გარდაცვლილის ოჯახს. საქართველო გმობს ტერორიზმის ნებისმიერ გამოვლინებას. მიგვაჩნია, რომ აღნიშნული ტერორისტული თავდასხმა წარმოადგენს სასტიკ დანაშაულს კაცობრიობის წინაშე და მიმართულია მსოფლიოში მშვიდობის წინააღმდეგ", — ნათქვამია საქართველოს საგარეო საქმეთა სამინისტროს განცხადებაში. იპოვეს ქართული ოჯახი, რომელსაც ნიცაში ტერაქტის შემდეგ ეძებდნენ მასმედიაში გავრცელებული ინფორმაციით, ეკმალიანი ნიცაში მეუღლესთან ერთად იმყოფებოდა, რომელიც ასევე დაიღუპა ტერაქტის შედეგად. ის საფრანგეთის მოქალაქე იყო. ხუთშაბათს, საღამოს სატვირთო მანქანა ხალხის მასაში შეიჭრა. ისინი ნიცაში ინგლისურ სანაპიროზე ფეიერვერკების სანახავად იყვნენ შეკრებილი ბასტილიის აღების დღესთან დაკავშირებით. ტერაქტის შედეგად დაიღუპა 84 ადამიანი. ბევრი ადამიანი კრიტიკულ მდგომარეობაში საავადმყოფოებში იმყოფება. ტერაქტი ტუნისური წარმოშობის საფრანგეთის მოქალაქემ, ნიცაში მცხოვრებმა მოჰამედ ლაჰუაიეჯ ბუჰლელმა განახორციელა. შაბათს ცნობილი გახდა, რომ ტერაქტზე პასუხისმგებლობა ტერორისტულმა ორგანიზაცია „ისლამურმა სახელმწიფომ“ აიღო. აფეთქება დიდ დიღომში, ვეფხისტყაოსნის ქუჩაზე 16 იანვარს საღამოს მოხდა. აფეთქების შედეგად ოთხი ადამიანი გარდაიცვალა დიღომში დაღუპულთა რაოდენობა გაიზრდა - დაიღუპა 4 წლის ბავშვი ტელეკომპანია „რუსთავი2“-ის ინფორმაციით, გარდაცვლილთა შორის არიან ამ ბავშვის ოჯახის წევრებიც. თბილისის მერია: არცერთი ადამიანი დღეს თავშესაფრის გარეშე არ დარჩება დიდ დიღომში მომხდარ აფეთქებას სამი ადამიანის სიცოცხლე ემსხვერპლა 00:21შსს–მ დიდ დიღომში მომხდარი აფეთქების ფაქტზე გამოძიება დაიწყო 00:09„ყაზტრანსგაზ-თბილისი“ საგანგებო განცხადებას ავრცელებს 23:51დიდ დიღომში მომხდარ აფეთქებასთან დაკავშირებით, ცხელი ხაზი ამოქმედდა 23:47სალომე ზურაბიშვილმა დიღომში აფეთქებისას გარდაცვლილთა ოჯახებს მიუსამძიმრა


source: fineweb

text: „პატიმრობის შესახებ კოდექსში“ შესატანი ცვლილებები ითვალისწინებს პატიმართა კლასიფიკაციას იმის მიხედვით, რა პოტენციურ საშიშროებას წარმოადგენენ ისინი საზოგადოებისთვის. შესაბამისად, დღეს არსებული ნახევრად ღია და დახურული ტიპის დაწესებულებებს კიდევ ორი ტიპის საპატიმროები შეემატება - დაბალი და განსაკუთრებული ხიფათისა. კანონპროექტის ავტორია სასჯელაღსრულების სამინისტრო. სახალხო დამცველის აპარატი და ზოგი არასამთავრობო ორგანიზაცია ცვლილებებში, დადებითთან ერთად, უარყოფით ასპექტებსაც ხედავს. დაბალი და განსაკუთრებული რისკის სასჯელაღსრულების დაწესებულებაში მოხვედრას, დანაშაულის სიმძიმის გარდა, უმთავრესად, პატიმართა ქცევა განაპირობებს. როგორც სასჯელაღსრულების, პრობაციისა და იურიდიული დახმარების საკითხთა მინისტრის მოადგილე გიგა გიორგაძე განმარტავს, ცვლილებები „პატიმრობის შესახებ კოდექსში“, სასჯელაღსრულების დაწესებულებათა კონტროლის მექანიზმის დახვეწის გარდა, მავნე, კრიმინალური ზეგავლენისაგან პატიმართა დაცვასაც მოემსახურება: „ეს, ბუნებრივია, პატიმრებზე მავნე გავლენას ამცირებს. ბევრჯერ გაგვიგია ჩვენ, რომ, მაგალითად, ავარიისთვის მსჯავრდებული პირი არ იყო კრიმინალური მენტალიტეტის, მაგრამ იმის გამო, რომ უწევდა ასეთი კატეგორიის პატიმრებთან ყოფნა, გამოსვლის შემდეგ მისი მენტალიტეტი შეიცვალა და, ბუნებრივია, ეს საზოგადოების გიგა გიორგაძე უსაფრთხოებაზეც მოქმედებს. ანუ ეს ყველაფერი როგორც პატიმრისთვის, ასევე ციხის მართვისთვის ცივილიზებული მეთოდით და კანონის დაცვით, ასევე საზოგადოებისთვის არის მნიშვნელოვანი ცვლილებები და არის მნიშვნელოვანი რეფორმა“. გიგა გიორგაძისვე განმარტებით, დაბალი და განსაკუთრებული რისკების დაწესებულებებში განსხვავებული იქნება პატიმრობის პირობები. ეს გამოიხატება, უმთავრესად, რეჟიმის სიმკაცრეში: „ერთად უწევს ყველას, კრიმინალსაც და არაკრიმინალსაც ყოფნა და პატიმრების უმრავლესობა იძულებულია დაემორჩილოს იმ წესებს, რაც გარკვეულ ჯგუფს, სუბკულტურას, კრიმინალური სამყაროს წარმომადგენელს გააჩნია. მათი განცალკევება მოხდება. მათ ექნებათ საშუალება სასჯელი უფრო ლიბერალურ პირობებში მოიხადონ. იქ ექნებათ მათ დასაქმების, პროფესიის შეძენის საშუალება, გარე სამყაროსთან მეტი კონტაქტი, მეტი ხანგრძლივი და ხანმოკლე პაემანი, ულიმიტო სატელეფონო საუბარი და პირიქით“. „და პირიქით“, ანუ განსაკუთრებული რისკის დაწესებულებაში მყოფ პატიმრებს არ ექნებათ ხანგრძლივი, ანუ 23-საათიანი პაემნით სარგებლობისა და საპატიმროს დროებით დატოვების უფლება. კანონპროექტის ეს ნაწილი არ მოსწონს და ადამიანის უფლებათა კონვენციის დარღვევად მიიჩნევს სახალხო დამცველის პრევენციისა და მონიტორინგის დეპარტამენტის თავმჯდომარე ნიკა კვარაცხელია: „ჩვენ გვქონდა რეკომენდაცია-შენიშვნა, რომ ასე სრულად არ ყოფილიყო გამორიცხული პაემნის შესაძლებლობა. შესაძლებელია მკაცრი წესი დაგვედგინა, თუმცა ამ უფლების საერთოდ შეზღუდვა მიგვაჩნია, რომ არ არის გამართლებული და მიგვაჩნია, რომ შესაძლოა ეს ადამიანის უფლებათა ევროპული კონვენციის მე-8 მუხლის - პირადი და ოჯახური ცხოვრების პატივისცემის უფლების - დარღვევის საფუძველიც გახდეს“. ზოგადად, ნიკა კვარაცხელიას სიტყვებით, ასეთი ტიპის დაწესებულებათა არსებობის საწინააღმდეგო სახალხო დამცველის აპარატს არაფერი აქვს, თუმცა განსაკუთრებული რისკის დაწესებულებებში, მაგალითად, სავალდებულო ელექტრონული თვალთვალის დაწესებითა და ხანგრძლივ პაემნებზე უარის თქით ირღვევა ადამიანის უფლებათა კონვენცია. ამასთან, სახალხო დამცველის აპარატის პრევენციისა და მონიტორინგის დეპარტამენტის თავმჯდომარის აზრით, პატიმართა ამა თუ იმ ტიპის დაწესებულებაში მოხვედრის მექანიზმი უნდა იყოს ძალიან მოქნილი და უნდა არსებობდეს მისი გადახედვის შესაძლებლობა. დაბალი რისკის დაწესებულებასა და განსაკუთრებული რისკის დაწესებულებას რომ ემატება დაწესებულების ტიპი, ბუნებრივია, კიდევ უფრო მეტად მოხდება ამ პატიმრების კლასიფიკაცია და ეს კარგია... პატიმართა კლასიფიკაციას სასჯელაღსრულების დეპარტამენტში შექმნილი მულტიდისციპლინური ჯგუფი მოახდენს, რომელშიც სოციალური მუშაკები, ფსიქოლოგები და სფეროს წარმომადგენელი სპეციალისტები შევლენ. სასჯელაღსრულების სამინისტროს ინფორმაციით, ეს ჯგუფი შეაფასებს თითოეულ პატიმარს ინდივიდუალურად და ამის მიხედვით გასცემს დასკვნას. სწორედ პატიმართა კლასიფიკაციასთან დაკავშირებით უჩნდება კითხვები „ახალგაზრდა იურისტთა ასოციაციის“ ადვოკატს მაია ხუციშვილს. ის, ერთი მხრივ, მიესალმება იმას, რომ კლასიფიკაცია სასამართლოს გადასაწყვეტი არ იქნება, სასჯელის განსაზღვრის პარალელურად, მაგრამ ფიქრობს, რომ კანონში უნდა ჩაიდოს მკაფიო განმარტებები: „დღესაც ნახევრად ღია დაწესებულებაში სასჯელს იხდიან ნაკლებად მძიმე დანაშაულისათვის პირები, რომელთა სასჯელიც არ აღემატება 10 წელს, მაგრამ იყვნენ ადამიანები, რომელთაც ჰქონდათ ჩადენილი განსაკუთრებით მძიმე დანაშაული, მაგრამ სასჯელი იყო 2 წელი ან 3 წელი და ასეთი ტიპის მსჯავრდებული სად უნდა წასულიყო, არ წერია დღეს მოქმედ კოდექსში და ასეთი ტიპის პრობლემები ხშირად იყო ხოლმე. და დღეს უკვე ამ დაბალი რისკის დაწესებულებასა და განსაკუთრებული რისკის დაწესებულებას რომ ემატება დაწესებულების ტიპი, ბუნებრივია, კიდევ უფრო მეტად მოხდება ამ პატიმრების კლასიფიკაცია და ეს კარგია. თუმცა, თუ ანალოგიური გადანაწილება იქნება, ანუ შეფასება იმისა, თუ ვინ არის დაბალი რისკის ტიპის ან ვინ განსაკუთრებულის, არსებული პრაქტიკიდან გამომდინარე, ეს პრობლემური იქნება“. ამ კვირაში კანონპროექტის საპარლამენტო განხილვაც დაიწყო.


source: wikipedia

text: 7 აპრილი — გრიგორიანული კალენდრის 97-ე დღე (ნაკიან წლებში – 98-ე დღე). წლის ბოლომდე დარჩენილია 268 დღე. დღის მოვლენები 1348 : პრაღაში დაარსდა კარლის უნივერსიტეტი. 1655 : იტალიელი ფაბიო ჩიგი გახდა რომის პაპი ალექსანდრე VII. 1906 : იტალიაში ამოიფრქვა ვულკანი ვეზუვი. 1939 : მეორე მსოფლიო ომი — იტალიის ჯარები შეიჭრნენ ალბანეთში. 1948 : დაარსდა მსოფლიო ჯანდაცვის ორგანიზაცია. 1964 : ფირმა აი-ბი-ემმა გამოაცხადა სისტემა 360-ის შექმნის შესახებ. 1980 : აშშ-მა გაწყვიტა ირანთან დიპლომატიური ურთიერთობა. 1989 : ჩაიძირა საბჭოთა წყალქვეშა ნავი „კომსომოლეცი“. 2009 : კიშინიოვში მომიტინგეებმა მოლდოვის პარლამენტის შენობა დაარბიეს. პერუს ყოფილ პრეზიდენტ ალბერტო ფუხიმორის ადამიანის უფლებების დარღვევებისთვის 25-წლიანი პატიმრობა მიუსაჯეს. 2010 : ვარანისებრთა ახალი სახეობა აღმოაჩინეს ფილიპინებზე, რომელთა სიგრძეც 2 მეტრს აღწევს. ყირგიზეთის დედაქალაქ ბიშკეკში, პოლიციასა და მთავრობის მოწინააღმდეგე გამომსვლელებს შორის შეტაკებებმა 74 ადამიანი იმსხვერპლა. 2013 : ფილიპ ვუიანოვიჩი ჩერნოგორიის პრეზიდენტად მესამე ვადით აირჩიეს. 2017 : ხან-შაიხუნის ქიმიურ თავდასხმაზე საპასუხოდ, რომელსაც 70 ადამიანი ემსხვერპლა, აშშ-მა სირიის საჰაერო ბაზა დაბომბა. სტოკჰოლმში ტერორისტული თავდასხმის შედეგად, 4 პირი დაიღუპა და 15-ზე მეტი დაშავდა. ამ დღეს დაბადებულნი 1699 (ან 1700) : ბაქარი — ქართველი სახელმწიფო და საზოგადო მოღვაწე 1770 : უორდზუორთი, უილიამ — ინგლისელი პოეტი 1772 : ფურიე, შარლ — ფრანგი ფილოსოფოსი 1836 : გრინი, ტომას ჰილ — ინგლისელი ფილოსოფოსი 1885 : ქურხული, ილიკო — ქართველი მოხეტიალე მუსიკოსი 1908 : ბარათაშვილი, მარიკა — ქართველი პოეტი 1915 : ჰოლიდეი, ბილი — ამერიკელი ჯაზის მომღერალი 1920 : რავი შანკარი — ინდოელი მუსიკოსი 1939 : კოპოლა, ფრენსის ფორდ — ამერიკელი კინორეჟისორი 1944 : შრედერი, გერჰარდ — გერმანელი პოლიტიკოსი ამ დღეს გარდაცვლილნი 924 : ბერენგარ I — იტალიის მეფე 1498 : შარლ VIII (საფრანგეთი) — საფრანგეთის მეფე 1614 : ელ გრეკო — ესპანელი ფერმწერი 1947 : ფორდი, ჰენრი — ამერიკელი მრეწველი 1972 : ეფრემ II — საქართველოს კათოლიკოს-პატრიარქი 1997 : შოხინი, გიორგი — რუსი კოსმონავტი 2014: ჩედო ვუკოვიჩი — ჩერნოგორიელი მწერალი (დ. 1920) დღესასწაულები მართლმადიდებელი ეკლესია აღნიშნავს ხარებას ყოვლადწმიდა ღვთისმშობლისა და მარადის ქალწულისა მარიამისა აგრეთვე: ჯანმრთელობის საერთაშორისო დღე (1948) მოზამბიკი : ქალთა დღე იხილეთ აგრეთვე სხვა თვეები 0407


source: CulturaX

text: ჩვენი პლინკაობის ვიდეო/ფოტო - Georgian Airgunners Portal Georgian Airgunners Portal > პნევმატური იარაღის გამოყენება > პლინქი (Plink) ჩვენი პლინკაობის ვიდეო/ფოტო, დავყაროთ მხოლოდ აქ Apr 18 2018, 06:38 PM პოსტები: 1,788 ასეთ პირობებში შესაძლოა მილიარდი ცდა არ გეყოს რო იგივე გაიმეორო. ამ ვიდეოში დიდი ალბათობით სამხედრო Full metal jacket-ს ისვრის, ან რა გონგი იყო ამისთანა 100-200 მეტრში 50 კალიბრის ანტიმატერიალმა რო ვერ გაიარა უსაფთხოების წესებსაც არ არღვევს. მოკლედ ყველას მეტი სიფთხილისკენ მოგიწოდებთ. 20-30 ჯოულიანი პნევმატიკის მფლობელები ნებისმიერ ადგილას სროლისას, მიზნის აცილების შემთხვევაში, ტყვიამ თქვენთვის უხილავი მიმართულებით არუნდა გააგრძელოს ფრენა, განსაკუთრებით სახიფათო ზონა კი დაახლოებით 150 მეტრამდეა 11-01 საათის მიმართულებით. ამ ზონაში არის მოქცეული დაბალგრადუსიანი რეკოშეტები რომლებსაც ენერგიის დანაკარგი მინიმალური აქვთ. ასევე რეკოშეტის გარეშე პნევმატურ ტყვიას 150 მეტრის დასაფარად 2 წამამდე დრო სჭირდება რაც იმას ნიშნავს რომ შორ მანძილებზე სროლისას დამიზნება-გასროლიდან მიზნამდე დაახლოებით 2 წამია და ამ დროში შესაძლოა შეიცვალოს სიტოაცია. გაითვალისწინეთ რომ მაგალითად მორბენალ ადამიანს 2 წამში 15-20 მეტრის დაფარვა შეუძლია. Apr 18 2018, 09:43 PM იჟ-38 მახსოვს ვისროლე ადრე ოთახში, სადღაც 7 მეტრი იქნებოდა ალბათ(აღარ მახოსვს რას ვესოლე ) და პირდაპირ შუბლში მომხვდა Apr 19 2018, 10:38 AM ოკელ დამასწარი მეც ეგ ვიდეო უნდა დამელინკა, მაგარი მაგალითია ყველასთვის ბარეტის რიკაშეტი ამხელა მანძილიდან, ვინ წარმოიდგენდა, დარწმუნებული ვარ 99% რომ ეგ ტიპი თუ გადარჩა აღარასდროს გაისვრის Apr 19 2018, 10:59 AM ციტატა(aleqsandre @ 18th April 2018 - 07:38 PM) იგივეს გამეორების ალბათობა თითქმის ნულია, თუმცა სახიფათო რიკოშეტები საკმაოდ ხშირია. ერთხელ 5.45 აისხლიტა ბეტონის ოთხკუთხა ბოძმა, 50 მეტრში ვესროდი ელ.ენერგიის გადამცემი ხაზის გაუქმებულ ბოძზე დაკიდულ სამიზნეს და ასხლეტილი ტყვია დავინახე, სადღაც მეტრზე ჩამიწუილა თავთან. ალბათ დიდი სიჩქარე არ ქონდა თორემ ვერ დავინახავდი. მეორედ 7.62x39 fmj ვესროლე რელსს იგივე მანძილში და ბეწვზე გადავრჩი. ტყვია ვერ დავინახე, მაგრამ ძალზე ახლოს ჩამიწუილა. Apr 19 2018, 11:09 PM ჰო FMJ ძალიან იშვითად ფრაგმენტება და მაგნუმ კალიბრები 200 გრეინის ზემოთ უკან რო დააბრუნოს 50-60 მ/წ-თაც უკვე საშიშია სიცოცხლისთვის Apr 19 2018, 11:16 PM ციტატა(chicho @ Apr 19 2018, 11:38 AM) ეგ ტიპი გადარჩენილია, 2-3 სანტიმეტრით ასცდა თავს 500-600 გრეინიანი ტყვია. ნუ პნევმატურის უკან დაბრუნებული ტყვია სიცოცხლისთვის საშიში არაა მაგრამ, ვინც ხშირად ისვით ბალისტიკური სათვალე გამოიყენეთ აუცილებლად Apr 20 2018, 09:05 AM მეც მქონდა ეგეთი მარცხი ბავშვობისას. 10 მეტრში იჟ38 ით ვესროდი პლასმასის ქილას მაშინდელ კალპაჩოკებს. ერთი მომიბრუნდა და მარჯვენა თვალის ქუთუთოზე მომხვდა. კანი გამიხეთქა და სისხლი წამოვიდა. 2სმ აცდა თვალს. დიდხანს ვიშუშებდი ჭრილობას. მერე კარგახანს მედგა ეგ მომენტი თვალწინ და სულ იმას წარმოვიდგენდი თვალში როგორ მხვდებოდა ტყვია და ვბრმავდებოდი. ახლაც რომ ვიხსენებ მიხარია რომ საღი თვალი შემრჩა. Apr 20 2018, 04:16 PM youtube-ზე bullet ricochet-ის მილიონი ვიდეო დევს აი ისეთი სკალპებს რო აძრობს დიდი ტყვიები და სასწაულად ყველა სიკვდილს გადარჩა, პირველი ალბად სხვა ყველაფერ უსაბრთხოების დეტალებთან უპირველესი იქნება ის, რომ არ უნდა ვესროლოთ პირდაპირ ბრტყელ სამიზნეს უნდა იყოს დახრილი კონკრეტული გრადუსით რადგან ტყვია წავიდეს მიწაში და ჯანდაბამდეც გზა ქონია :) რიკოშეტები არც ისე იშვიათია ყველას გვექნება 2-3 ჯერ მაინც Apr 20 2018, 10:00 PM ციტატა(NRG @ Apr 20 2018, 05:16 PM) ტყვია წავიდეს მიწაში და ჯანდაბამდეც გზა ქონია კაკრაზ ჩერეზ მიწა წამოვიდა ბარეტის ტყვია თუარ ვცდები Apr 20 2018, 10:15 PM პირიქით, რაც უფრო პირდაპირია შეჯახება, მით უფრო მეტ ენერგიას კარგავს ტყვია და შესაბამისად ყველაზე უსაფთხოდ პირდაპირი ანუ 90 გრადუსიანი წინაღობა ითვლება. და აქ ნაგულისხმებია ზოგადი უსაფთხოება და არა მხოლოდ მსროლელის. Apr 21 2018, 10:17 AM ერთერთი მსროლელი ტიტანის ფირფიტას ესვრის 45 გრადუსიანი ახრილობით ხოლო მეორე ვიდეოში იგივე ფირფიტას ესვრის 90 გრადუსზე და ამ დროს უკვე საგულდაგულოდ ემალება რიკოშეტს წინ ბერკეტები და თავზე ჩაფხუტი და ოპერატორსაც სადღაც მალავს იმის გამო, რომ იცის წინასწარ 90 გრადუსიანი კუთხე საშიშია. ლინკს ვერ ვდებ ტელეფონით უტუბზეა edwin sarkissian - ის მსხვილკალიბრიანი პლინკაობები Apr 21 2018, 06:52 PM მოხვედრის და არეკვლის კუთხე ერთმანეთის ტოლია. მაგიტომ ემალება. ჩემს შემთხვევაშიც 90 გრადუსით მოხვდა ორივეჯერ. რა თქმა უნდა ენერგიის დიდი ნაწილი დაკარგა ტყვიამ, მაგრამ იმდენი დარჩა რომ მომხვედროდა არა მგონია აქ დამეპოსტა მაგ ამბავზე.


text: დასასრულს მიუახლოვდა მოსწავლეთა საატესტაციო გამოცდები. უკვე მეორე წელია რაც მსგავსი გამოცდები ტარდება. მოსწავლეები 8 საგანში აბარებენ კომპიუტერიზებულ გამოცდებს. იდეაში ეს ყველაფერი კარგი წამოწყებაა, მიზანმიმართულია სკოლებში სწავლის ხარისხი გაუმჯობესებისკენ, ასევე ამ გამოცდების გამო ყველა საგანი თანაბარ პირობებში დგება, აღარ არის "ფავორიტი საგნები", ის 4 საგანი, რომელიც მისაღებზე ბარდებოდა. საჭიროა ყველა საგნის სწავლა სკოლის დასამთავრებლად. შარშან ვაპირებდი მსგავსი პოსტის დაწერას მაგრამ რადგანაც პირველი მცდელობა იყო მსგავსი ტიპის გამოცდის ჩატარებისა, კრიტიკისგან თავი შევიკავე, მაგრამ როდესაც მეორე წელსაც ზუსტად იგივე პრობლემები გაჩნდა, რაც პირველ წელს, ბუნებრივია გამიჩნდა კითხვა: რას აკეთებდა გამოცდების ეროვნული ცენტრი მთელი წლის განმავლობაში? საკმაოდ დიდი დროა იმისთვის რომ არსებული პრობლემების გაანალიზება და გამოსწორება მოახერხო. რაში მდგომარეობს ეს პრობლემები: 1) გამოცდა ფასდება 10 ბალიანი სისტემით, მაგრამ მინიმალური ქულა, რაც გამოცდების შედეგად იწერება წარმოადგენს 5 ბალს. მაშასადამე საბოლოო ჯამში გამოდის რომ გამოცდა 6 ბალიანი სისტემით ფასდება, სადაც 5 ქულა 0 ქულის ექვივალენტურია. შესაბამისად გამოდის რომ: 6 ქულა=1 ქულა 7 ქულა=2 ქულა 8 ქულა=3 ქულა 9 ქულა=4 ქულა 10 ქულა=5 ქულა ჩემთვის გაუგებარია, რატომ არ იწყება შეფასებების წერა ჩვეულებრივ 1 ქულიდან? ერთადერთი ლოგიკური პასუხი, რასაც მე ვპოულობ, არის მიღებული შეფასებების გაბერვა, რაც ეწინააღმდეგება ჩემს პედაგოგიურ პრინციპებს და არა მარტო ჩემსას. ეს სიტუაცია აბსოლუტურად ეწინააღმდეგება შეფასების ვალიდურობის პრინციპებს და მთლიანად ანგრევს განათლების სიტემის მიერ განხორციელებულ რეფორმებს. 2)კითხვები მეორდება. ეს არ ვიცი ვისი პრობლემაა, პროგრამის დამწერის, თუ კითხვების შემდგენის (დავიჯერო "მინიმალური კომპეტენციის მასალებიდან" ვერ მოხერხდა იმდენი კითხვების დაწერა რომ არც ერთი კითხვა არ განმეორებულიყო?) მაგრამ არის სიტუაციები როცა მოსწავლეს ერთ საგანში გამოცდის ჩაბარების დროს ერთდაიგივე კითხვა რამოდენიმეჯერ ამოსდის. ეს კიდევ დიდ პრობლემას არ წარმოადგენს, ყველაზე მთავარი პრობლემა იმაში მდგომარეობს რომ ეს კითხვები თითქმის მუდმივად წრეზე ტრიალებს. მოსწავლეებს, რომლებიც შედიან დილის 9-საათზე, გამოცდიდან გამოაქვთ კითხვები,რომლებიც თავისუფლად იდება სხვადასხვა სოციალურ ვებ-გვერდებზე და შესაბამისად მოსწავლეებს, რომლებიც გამოცდაზე შედიან საღამოს 5 საათზე, თითქმის ყველა კითხვა აქვთ, რაც გამოცდაში მოვა. შესაბამისად ირღვევა მოსწავლეთა თანაბარ პირობებში ყოფნის პრინციპი, რაც ასევე განათლების რეფორმის ფუნდამენტურ პრინციპს წარმოადგენს. ასევე გამოცდის წარმატებით ჩაბარების გარანტიას წარმოადგენს არა კარგი სწავლა მთელი წლის განმავლობაში, არამედ უნარი, რამოდენიმე წუთში დაიზეპირო სწორი პასუხების მაქსიმალურად დიდი რაოდენობა. 3)მე ქიმიის პედაგოგი ვარ, შესაბამისად აქ ჩემს საგანზეც ვისაუბრებ. ჩემთვის გაუგებარია, რა პრინციპით არის შედგენილი "მინიმალური კომპეტენციის მასალა", რადგან აქ არაფერია მინიმალური. გამოსაშვები გამოცდების მასალებსა და მისაღები გამოცდების მასალებს შორის უმნიშვნელო სხვაობაა ანუ მოსწავლე, რომელიც აბარებს მაგ: იურიდიულზე, და მოსწავლე, რომელიც აბარებს სამედიცინოზე, დაახლოებით ერთდაიგივე რაოდენობის მასალას გადის. არა, რა თქმა უნდა, რაც მეტს ისწავლიან, მით უკეთესი მაგრამ მაინც ხომ უნდა იყოს სხვაობა? ეს კიდევ არაფერი. გამოსაშვებ გამოცდაში ამ "მინიმალური კომპეტენციის მასალიდან" მაქსიმუმ ნახევარი თუ იქნება შეტანილი, ესეც არა. ძირითადად არის რამოდენიმე "ფავორიტი" თემა, საიდანაც ისმება უამრავი კითხვები და ამ რამოდენიმე თემის სწავლის შედეგად საკმაოდ წარმატებულად აბარებ გამოცდას (თან თუ გავითვალისწინებთ რომ კითხვების 70% მეორდება). არ ვიცი რა დავამატო, ფაქტია რომ პროგრამა დასახვეწია, მასალა დასაზუსტებელია, კითხვების რაოდენობა გასაზრდელია, ქულების წერის პრინციპი შესაცვლელია, დარწმუნებული ვარ რომ ამ პრობლემების აღმოფხვრას 1 წელიწადზე ნაკლები სჭირდება და იმედი მაქვს ეს მოხერხდება კიდევაც, რადგან არ მინდა მომავალ წელსაც მსგავსი პრობლემების წინაშე დავდგე. არ მინდა ჩემმა მოსწავლეებმა მარტივი, შემოვლითი გზების ძიება ისწავლონ და მინდა ჰქონდეთ განცდა რომ მათი წარმატება მხოლოდ მათი წარმატება იქნება, და არა გამოცდების ეროვნული ცენტრის წარუმატებლობა.


პროექტები – ლამპარი ბუნებრივი რესურსების რაციონალური გამოყენება მაისი 1, 2018 სკოლის ადმინისტრაცია შპს „ქ. თბილისის საშუალო სკოლა ლამპარის“ ისტორიის პედაგოგმა ანა ბიჩელაშვილმა მეექვსე კლასის მოსწავლეებთან ერთად განახორციელა პროექტი: „ბუნებრივი რესურსების რაციონალური გამოყენება“. პროექტის მიზანი იყო აღსაზრდელებს ესწავლათ გარემოს დაცვა, ბუნებრივი რესურსების მოფრთხილება და მათი მრავალჯერადი გამოყენება. პროექტის ფარგლებში მოეწყო ორი უმნიშვნელოვანესი აქტივობა: სრულად ნახვა არა ომს !!! აპრილი 27, 2018 სკოლის ადმინისტრაცია საოცრად ჰუმანური, სიკეთით და სიყვარულით იყო გამსჭვალული მე-9 კლასელთა მიერ მოფიქრებული, მთელი სკოლის მოსწავლეებისგან მხარდაჭერილი და მალევე განხორციელებული აქცია-პროექტი: „ჩვენ სირიელ თანატოლებს ჩვენი თანადგომა სჭირდებათ“. ამ აქციისკენ ჩვენ მოზარდებს სირიაში მიმდინარე საომარმა მოვლენებმა უბიძგა – ისინი ამ გამოსვლით სირიულ ომს სრულად ნახვა “ლამპარელები” სირიელი ბავშვების მხარდასაჭერად ერთიანდებიან! აპრილი 24, 2018 სკოლის ადმინისტრაცია ჩვენს სირიელ თანატოლებს ჩვენი თანადგომა სჭირდებათ! მოგესალმებით. მე IX-კლასელი ვარ. მინდა ჩემი გულისტკივილი გაგიზიაროთ და მხარში ამოდგომისკენ მოგიწოდოთ, რათა ერთად დავამარცხოთ სირიული ომი, რომელიც შეიძლება სიტყვით მოგვარდეს. დღევანდელ მსოფლიოში ყველა ერთმანეთს ედავება მიწების, ძალაუფლების, რელიგიისა და სხვა უამრავი მიზეზის სრულად ნახვა პროექტი “დარგე ხე , გაამწვანე გარემო” აპრილი 3, 2018 აპრილი 3, 2018 სკოლის ადმინისტრაცია შპს “ქ. თბილისის საშუალო სკოლა ლამპარის მე-9 კლასის მოსწავლეები სიხარულით შეუერთდნენ აღნიშნულ პროექტს და მიიღეს მონაწილეობა ჩვენი ქალაქის გამწვანების პროექტში.იგივე პროექტის ფარგლებში მოსწავლეება სკოლის ეზოშიც დარგეს ყვავილები. ,,ჩვენ ვკითხულობთ ვაჟა-ფშაველას“ მარტი 28, 2018 სკოლის ადმინისტრაცია 28 თებერვალს სკოლა შპს ” ქ. თბილისის საშუალო სკოლა ლამპარში“ გაიმართა შემეცნებითი ხასიათის სასწავლო პროექტის ,,ჩვენ ვკითხულობთ ვაჟა-ფშაველას“ პრეზენტაცია. პროექტის მიზანი იყო მოსწავლეებში კითხვის უნარის განვითარება, კითხვის მოტივაციის ამაღლება და კითხვის სტრატეგიების სწავლება. ამავდროულად, პროექტის მიზანი იყო ჯგუფური მუშაობის უნარ-ჩვევების სრულად ნახვა მთავარზე გამოსაჩენი, პროექტები, სიახლეებიLeave a comment მარტი 21, 2018 მარტი 26, 2018 სკოლის ადმინისტრაცია ა/წ. 6 მირკანის თვეს დედაზე საუბარი მოუნდათ „ლამპარი“–ს III1 კლასის მოსწავლეებს. კალამი ცისარტყელაში ამოავლეს, ზედ პეპელას ფრთები დააბერტყეს და საყვარელ დედებს საჩუქრად ლიტერატურულ–მუსიკალური კომპოზიცია დაახვედრეს. ღონისძიების უმნიშვნელოვანეს ღირსებად უნდა ჩაითვალოს ის ფაქტი, რომ არც ერთმა დედამ არ იცოდა ღონისძიების შინაარსის შესახებ. სრულად ნახვა პროექტები, ღონისძიებებიLeave a comment სამოქალაქო კლუბი "ჯუნიორი" სკოლა ლამპარი / School Lampari


text: ბედის მწერლები — ქართულ მითოლოგიაში ღვთაება (ან რამდენიმე ღვთაება), რომელიც ადამიანის და ყველა სხვა სულიერ არსებათა ბედსაც განაგებს. ჯავახეთში გავრცელებული ზოგიერთი თქმულების მიხედვით (ლიზა თოთაძის გადმოცემით სოფელ ჩუნჩხიდან), ისინი ადამიანის ან სხვა სულიერის დაბადების შემთხვევაში ადგილზე იმყოფებიან და მას დაბადებისთანავე საკუთარ ბედს შუბლზე აწერენ ბედის მწერლები გარდაცვლილთა სამეფოში ცხოვრობენ და მუდმივად იყურებიან “ბედის წიგნში”. მზის ქვეშ ადამიანის ცხოვრების ბედით განსაზღვრული ვადის გასვლის შემდეგ ბედის მწერლები ამის შესახებ გარდაცვლილთა სამეფოს მბრძანებელს (სულეთის ღმერთს) აცნობებენ, რომელიც გზავნის შემხვედრებს (მგრებრებს), რათა ადამიანს ამოაცალონ სული და ჩააბრძანონ გარდაცვლილთა სამეფოში (სულეთში). ზოგჯერ ბედის მწერლები შეცდომით იძახებდნენ სულეთში ადამიანის სულს, რომლის დედამიწაზე ცხოვრების ვადა ჯერ კიდევ არ იყო გასული. ასეთ შემთხვევაში ისინი სულს სხეულს უბრუნებდნენ და ადამიანი აგრძელებდა ცხოვრებას მისთვის განკუთვნილი ვადით. არსებობენ გადმოცემები ადამიანთა შესახებ, რომლებმაც მოინახულეს გარდაცვლილთა სამეფო (მკვდარში ჩართულები), რომლებიც მიწაზე დაბრუნების შემდეგ წინასწარმეტყველები ხდებოდნენ და სულეთის ამბებს ჰყვებოდნენ. ბედის მწერლების ფუნქციები ზოგჯერ თვითონ სულეთის ღმერთს მიეწერებოდა. ქართული მითების პერსონაჟები


text: ატაკამის სასაზღვრო დავა ატაკამის სასაზღვრო დავა — დავა ბოლივიასა და ჩილეს შორის XIX საუკუნეში. დასრულდა იმით, რომ ჩილეს გადაეცა ბოლივიის მთელი სანაპირო ზოლი და ამ უკანასკნელის მოკავშირის, პერუს სამხრეთი ნაწილი (ტარაპაკის რეგიონი). ბოლივიასთან ეს მოხდა მშვიდობისა და მეგობრობის ხელშეკრულებით და პერუსთან ანკონის ხელშეკრულებით. ზოგჯერ მიიჩნევენ, რომ ეს კონფლიქტი დღემდე გრძელდება, რადგან ბოლივია დღემდე მოითხოვს წყნარი ოკეანის სანაპიროზე გასასვლელს. კონფლიქტს სახელი ეწოდა ატაკამის უდაბნოდან, რომელიც ამ სადავო ტერიტორიაზე მდებარეობს.


თბილისი, საქართველო (18 ივნისი 2021) — აზიის განვითარების ბანკმა (ADB) 20 მილიონი აშშ დოლარის ინვესტირება განახორციელა სს საქართველოს რკინიგზის მიერ გამოშვებულ მწვანე ობლიგაციებში. მიღებული თანხა მოხმარდება ტირაჟირებული ევრობონდების რეფინანსირებას, რომელიც რკინიგზის ხაზების გაუმჯობესებისთვის იქნა გამოშვებული და მიმდინარე მოდერნიზაციის შემადგენელი ნაწილია. ADB-ის ინვესტიცია წარმოადგენს საქართველოს რკინიგზის მიერ გამოშვებული 500 მილიონი აშშ დოლარის ღირებულების შვიდწლიანი მწვანე ობლიგაციების ნაწილს. ეს საქართველოს სახელმწიფოს კუთვნილებაში არსებული ორგანიზაციის და ამავდროულად სატრანსპორტო კომპანიის მიერ გამოშვებული პირველი მწვანე ობლიგაციაა საქართველოსა და სამხრეთ კავკასიაში და განთავსდება ლონდონის საფონდო ბირჟაზე. “საქართველო ევროპისა და აზიის გასაყარზე მდებარეობს და მნიშვნელოვან სავაჭრო და სატრანსპორტო დერეფანს ქმნის,“ — განაცხადა შანტანუ ჩაკრაბორტიმ, ADB-ის კერძო სექტორის ოპერაციების დეპარტამენტის სამხრეთ, ცენტრალურ და დასავლეთ აზიის ინფრასტრუქტურის დაფინანსების დირექტორმა. — “მწვანე ობლიგაციების გამოშვება საქართველოს რკინიგზას საშუალებას მისცემს განაგრძოს სარკინიგზო ქსელის მოდერნიზაცია, რადგან ქვეყნის, ისევე როგორც რეგიონის ეკონომიკისთვის სასიცოცხლოდ მნიშვნელოვანია უფრო სწრაფი და უსაფრთხო სარკინიგზო ტრანსპორტი.“ “ობლიგაციების გამოშვებაში მხარდაჭერას წინ უძღოდა ADB-ის ტექნიკური დახმარება, რომელიც საქართველოს რკინიგზის მგზავრთა მომსახურების დაგეგმვის გაუმჯობესებას ისახავს მიზნად,“ — განაცხადა შეინ როზენტალმა, ADB-ის მუდმივი წარმომადგენლობის დირექტორმა საქართველოში. საქართველოს რკინიგზის აღმასრულებელმა დირექტორმა დავით ფერაძემ აღნიშნა: „მოხარული ვარ, რომ პირველად საქართველოს ტრანსპორტის ორგანიზაციების ისტორიაში, საქართველოს რკინიგზამ მწვანე ობლიგაციები გამოუშვა. ტრანზაქციამ ინვესტორების დიდი ყურადღება მიიპყრო, რაც პანდემიით გამოწვეულ ამ უჩვეულო ვითარებაში საქართველოს რკინიგზას კაპიტალურ ბაზრებზე წვდომაში დაეხმარება. მადლობას ვუხდით ADB-ის, რომელმაც როგორც წამყვანმა ინვესტორმა, მნიშვნელოვანი როლი შეასრულა.“ საქართველოს რკინიგზა ერთადერთი სარკინიგზო კომპანიაა საქართველოში და მისი 100%-იანი წილის მფლობელია საპარტნიორო ფონდი — საქართველოს სახელმწიფო საკუთრებაში არსებული საინვესტიციო ფონდი. საქართველოს რკინიგზა ახორციელებს ტვირთების გადაზიდვას, სხვადასხვა სახის ტრანსგადაზიდვას უმეტესად კასპიის ზღვიდან და ცენტრალური აზიიდან შავ ზღვამდე. ის ასევე უზრუნველყოფს ადგილობრივ და საერთაშორისო მგზავრთა მომსახურებას. ADB-ის მიზანია, ხელი შეუწყოს აზიისა და წყნარი ოკეანის რეგიონის წარმატებულ, მრავალმხრივ, მედეგ და მდგრად განვითარებას. ამავდროულად, ის კვლავაც აგრძელებს მუშაობას რეგიონში უკიდურესი სიღარიბის აღმოსაფხვრელად. 1966 წელს დაარსებული ორგანიზაცია აერთიანებს 68 ქვეყანას, მათ შორის 49 აზიის რეგიონიდანაა წარმოდგენილი.


text: ანა სტიუარტი ტორიელი დედოფალი იყო. თავისი შეხედულებებიდან გამომდინარე იგი ყოველთვის ამ პარტიას უჭერდა მხარს და ყოველთვის ერთგული იყო ანგლიკანური ეკლესიის. იგი გამოირჩეოდა კარგი ხასიათით და ზრდილობით, მაგრამ არ იყო ჭკვიანი, იყო გაუბედავი და მრჩეველებზე ძლიერ დამოკიდებული. პირველ ხანებში მასზე დიდი გავლენა ჰქონდა ჰერცოგ მალბოროს და მის მეუღლეს, სარას. ესპანეთთან წარმატებული ომი, რომელმაც ანას მმართველობის მთელ პერიოდს გასტანა, ჰერცოგ მალბოროს დამსახურება იყო. მიუხედავად პოლიტიკის წარმატებისა, ანა წუხდებოდა ვიგების ბატონობით. დროთა განმავლობაში დედოფალსა და სარა მალბოროს შორის ურთიერთობები გაცივდა. მისი ადგილი ახალგაზრდა აბიგალ მეშემმა დაიკავა. მისი გავლენით, დედოფალმა მთავრობიდან დაითხოვა რამდენიმე ვიგი და მმართველობა ლორდ ბლინგბროკს გადასცა. 1713 წელს მან მოახერხა საფრანგეთთან ძალიან მომგებიანი ზავის დადება. ინგლისმაგიბრალტარის და მინორკის გარდა მიიღო ფრანგული მიწები ამერიკაში — ახალი შოტლანდია, გუდზონის ყურის მიწები, ნიუფაუნდლენდი და სან-კრისტოვი. 1707 წელს მოხდა სხვა მნიშვნელოვანი მოვლენა — ინგლისის და შოტლანდიის ერთ სახელმწიფოდ გაერთიანება, რომელსაც დიდი ბრიტანეთი ეწოდა. ამიერიდან პარლამეტში შოტლანდიელი დეპუტატბიც ირჩეოდნენ. ანას 13 შვილი ყავდა, მაგრამ ყველა მათგანი ჩვილობაში მოკვდა. მისი სიკვდილის შემდეგ შეწყდა სტიუარტების დინასტიაც, რომელიც 100 წელიწადზე მეტი მმართველობდა ინგლისში.


text: 1190 Blade: Trinity | ბლეიდი 3 (ქართულად)ჟანრი: ფანტასტიკა, ტრილერი, მძაფრ-სიუჟეტიანი, საშინელება როლებში: უესლი სნაიფსი, რაიან რეინოლდსი, ქრის ქრისთოფერსონი, დომინიკ ფურსელი, ჯესიკა ბილი შინაარსი: ფატალურ მოვლენებმა შეიძლება ძალაუფლება ვამპირების ხელში ჩააგდონ. ბლეიდი - ერთადერთია, ვისაც შეუძლია შეაჩეროს საშინელი ცვლილებები და შეებრძოლოს სამყაროს გარდაქმნას ”ვამპირების პლანეტაში”.ბლეიდის შესაჩერებლად ვამპირების ლიდერები მასზე დააქეზებენ ადამიანებს. პოლიცია იმაზე იწყბს ნადირობას, ვისაც ეხლა საშინელ მონსტრად თვლიან... საიტის ადმინისტრაცია პასუხს არ აგებს გამოქვეყნებულ მასალაზე, ფილმები აღებულია ღია და უფასო საიტებიდან.


საქართველოს სახალხო დამცველმა სოციალური შემწეობის გაცემის წესი დისკრიმინაციულად მიიჩნია - newsport.ge 00:44 15 დეკ 2017 წლის 2 ოქტომბერს საქართველოს სახალხო დამცველმა საქართველოს შრომის, ჯანმრთელობის და დაცვის მინისტრს მოქალაქეობის ნიშნით ასოციაციით დისკრიმინაციის დადგენის შესახებ რეკომენდაციით მიმართა,- ამის შესახებ ინფორმაციას სახალხო დამცველის აპარატი ავრცელებს. "განმცხადებლის ინტერესებს სახალხო დამცველის აპარატში ააიპ „ახალგაზრდა იურისტთა ასოციაცია“ წარმოადგენდა. საქმის ფაქტობრივი გარემოებების თანახმად, განმცხადებელი მძიმე ეკონომიკურ სიტუაციაში მყოფი 7-სულიანი ოჯახის წევრია. მისი მეუღლე არის უცხო ქვეყნის მოქალაქე, რომელსაც არ აქვს საქართველოში ბინადრობის მოწმობა. განმცხადებელი და მისი შვილები სარგებლობდნენ დახმარებით, თუმცა, ვითარება შეიცვალა მას შემდეგ, რაც ოჯახს მისი მეუღლე შეუერთდა. საქართველოს შრომის ჯანმრთელობისა და დაცვის მინისტრის მიერ გამოცემული ნორმატიული აქტებით დადგენილია, რომ შემწეობის მიღების მიზნით, ოჯახის წარმომადგენელმა თან უნდა იქონიოს „საკუთარი და ოჯახის დეკლარაციის მიხედვით ოჯახის ყველა წევრის პირადობის/ბინადრობის მოწმობა ან საქართველოს მოქალაქის პასპორტი, ან პირადობის დამადასტურებელი სხვა დოკუმენტი, რომელშიც მითითებულია დოკუმენტის მფლობელის პირადი ნომერი.“ განმცხადებლის მეუღლემ ვერ მოახერხა ბინადრობის მოწმობის წარმოდგენა, რის გამოც დახმარება მთლიან ოჯახს შეუწყდა. რეკომენდაციაში სახალხო დამცველმა მნიშვნელოვნად აღნიშნა, რომ სარგებლის მიღების თვალსაზრისით, ერთი პირის სამართლებრივმა მდგომარეობამ გავლენა არ უნდა იქონიოს სხვა პირების - განმცხადებლისა და მისი შვილების, უფლებრივ მდგომარეობაზე, რის შედეგადაც იქმნება ისეთი სამართლებრივი რეალობა, როდესაც სახელმწიფოს მხრიდან კუთვნილი დახმარების მიღების უფლება ერთმევათ პირებს, რომლებსაც სრული ფაქტობრივ-სამართლებრივი შესაბამისობა აქვთ აღნიშნული სიკეთის მისაღებად. სახალხო დამცველმა შრომის, ჯანმრთელობისა და დაცვის მინისტრს მოუწოდა, დახმარების შესახებ არსებული კანონმდებლობა მოდიფიცირდეს იმგვარად, რომ ოჯახის ერთი რომელიმე წევრის მიერ დახმარების მისაღებად საჭირო კრიტერიუმების დაუკმაყოფილებლობამ არ გამოიწვიოს სხვა წევრებისთვის აღნიშნული უფლებით სარგებლობის შეზღუდვა."- აღნიშნულია გავრცელებულ ინფორმაციაში.


text: ადამიანი-ყველაზე არაპროგნოზირებადი და საოცარი არსება ჩვენს პლანეტაზე.ჩვენ გამოვირჩევით იტელექტუალური უნარით, ჩვენი სხეული ძალიან რთული აგებულებისა, ჩვენი ტვინი რთული აგებულებისა და ძალიან ძლიერი, მიუხედავად ამისა ადამიანმა მაინც ვერ გასცა პასუხი ზოგიერთ კითხვას, როგორიცაა: რატომ ვიძინებთ ჩვენ?სტატიაში წარმოდგენილია რამოდენიმე უჩვეულო ფაქტები ადამიანისა და კაცობრიობის შესახებ. საინტერესო ფაქტები ადამიანის შესახებ: 1)თუ ჩვენ არ გვესმის 20 ჰერცის სიხშირის ქვემოთ, მაშინ ჩვენ აუცილებლად გავიგონებთ ჩვენი კუნთების მოძრაობას. 2)როდესაც ჩვენი ორგანო არ ღებულობს საკვებს, ამ დროს ვარდება ტესტოსტერონის დონე, ესტროგენის დონე რჩება.ამან კი შეიძლება გამოიწვიოს გინეკომასტია იგივე მკერდის გადიდება მამაკაცებში. 3)შესაბამისად, როდესაც მცირდება შობადოება მსოფლიო ხალხის რაოდენობაც მცირდება, თუმცა უახლოეს მომავალში ადამიანთა რაოდენობა დაახლოებით 10 მილიონი გახდება. 4)თითოეულ ადამიანს აქვს უნიკალური დიზაინის მქონე ენა, როგორც თითის ანაბეჭდი. 5)ზოგიერთი ისტორიკოსის აზრით, სოფლის მეურნეობის განვითარება მეტწილად დამოკიდებულია ალკოჰოლის წარმოებაზე. 6)ადამიანი-მან მანძილის სწრაფად დაფარვა წარსულში მტაცებლებზე ნადირობის დროს ისწავლა. 7)მეცნიერებმა შენიშნეს, რომ ადამიანები, რომლებიც ცდილობენ საგზაო მოძრაობის მოწესრიგებას, ამისთვის მათ წრიული საგზაო სისტემა დააფუძნეს.


text: აკაკი წერეთელი (დ. 21 ივნისი [ძვ. სტ. 9 ივნისი], 1840, სხვიტორი, იმერეთის ოლქი, რუსეთის იმპერია — გ. 8 თებერვალი [ძვ. სტ. 26 იანვარი], 1915, სხვიტორი, ქუთაისის გუბერნია, რუსეთის იმპერია) — ქართველი პოეტი, მწერალი, პუბლიცისტი და საზოგადო მოღვაწე, თერგდალეულების ერთ-ერთი ლიდერი. სტრიქონები აკაკის ლექსიდან „ხატის წინ“ გამოყენებულია საქართველოს სახელმწიფო ჰიმნში „თავისუფლება“. ბიოგრაფია წარმომავლობა აკაკი წერეთელი დაიბადა 1840 წლის 9 (21) ივნისს ზემო იმერეთის შეძლებული თავადის როსტომ წერეთლის ოჯახში. დედის მხრიდან აკაკი წერეთელი იყო იმერეთის მეფის პირდაპირი შთამომვალი. იმერეთის მეფე სოლომონ I-ის შვილიშვილის შვილი იყო აკაკის დედა - ეკატერინე აბაშიძე. ეკატერინეს ბაბუა ქაიხოსრო აბაშიძე იყო 1810 წლის იმერეთის აჯანყების ერთ-ერთი ლიდერი, ხოლო ეკატერინეს მამა ივანე აბაშიძე იყო 1819-1820 წლების იმერეთის აჯანყების ერთ-ერთი ლიდერი. ამ აჯანყებების გამო ეკატერინეს ოჯახს რუსეთის იმპერიის ხელისუფლება დევნიდა. 12 წლიდან ეკატერინე მამია V გურიელის კარზე იზრდებოდა, 20 წლისა კი როსტომ წერეთელს მიათხოვეს. აკაკი წერეთელი დაიბადა 1840 წლის 9 ივნისს, სოფელ სხვიტორში. ამ დროს ჯერ კიდევ შემორჩენილი იყო ბავშვის გაძიძების ძველი ქართული ტრადიცია. აკაკი სოფელ სავანეში, გლეხების, ფარსადან ყანჩაველის და მანო სადუნიშვილის ოჯახში გაგზავნეს აღსაზრდელად. მოგვიანებით ავტობიოგრაფიულ ნაწარმოებში „ჩემი თავგადასავალი“, აკაკი დიდი პატივისცემით იხსენიებს ძიძობის ინსტიტუტს. განათლება 1852 წელს აკაკი შინ დააბრუნეს სკოლაში სწავლის დასაწყებად. ის ქუთაისის კლასიკურ გიმნაზიაში მიაბარეს. სკოლაში გავრცელებული ხელისგულზე სახაზავით ცემის პრაქტიკის გამო, აკაკის არ უვარგოდა კალიგრაფია. მასწავლებლების, ფრანგი ტურესის და პოლონელი როდზიევიჩის საუბრის მოსმენამ აკაკის გადააწყვეტინა სწავლის გაგრძელება სანქტ-პეტერბურგში სამხედრო სასწავლებელში. 1859 წელს მან შეწყვიტა სწავლა ქუთაისის გიმნაზიაში და ოთხი თვე ემზადებოდა როდზიევიჩთან. იმავე წელს გაემგზავრა სანქტ-პეტერბურგში, სადაც უკვე ცხოვრობდა მისი ძმა იასონი. იასონი მსახურობდა კონვოიში. აკაკი თვალს ადევნებდა ქართველების კონვოის ქართველი მოსამსახურეების ცხოვრებას სანქტ-პეტერბურგსა და ცარსკოე სელოში და გადაიფიქრა სამხედრო განათლების მიღება. სანაცვლოდ, გადაწვიტა ჩაებარებინა უნივერსიტეტში. ამასვე ურჩევდნენ სანქტ-პეტერბურგელი ქართველი სტუდენტები, რომელთა შორისაც ბევრი ქუთაისელიც იყო. 1859 წელს აკაკი გახდა სანქტ-პეტერბურგის სახელმწიფო უნივერსიტეტის აღმოსავლეთმცოდნეობის ფაკულტეტის სტუდენტი. სტუდენტების ნაწილთან აკაკის არ ჰქონდა კარგი ურთიერთობა. მას ჯაშუშობაც კი დააბრალეს. ამ ვითარების და მატერიალური გაჭირვების გამო აკაკიმ უნივერსიტეტის ნაადრევად დასრულება გადაწყვიტა. მან 1862 წლის მარტში ჩააბარა უკანასკნელი გამოცდა და წარადგინა საკანდიდატო ნაშრომი, რომელიც კომისიამ მოიწონა. მაგრამ აკაკიმ დიპლომი ვერ მიიღო, რადგან არც გიმნაზიის დიპლომი ჰქონდა მიღებული, მისი მიტოვების გამო. ოჯახი აკაკი წერეთელი დაოჯახებას არ აპირებდა, მაგრამ 1864 წელს მოსკოვში ყოფნის დროს მოულოდნელად და დაუფიქრებლად ცოლად მოიყვანა ნატალია ბაზილევსკაია. მასთან ჰყავდა შვილი ალექსი. აკაკის ოჯახი იშვიათად ჩადიოდა საქართველოში, შვილს ქართული ენაც არ უსწავლია, ის საბალეტო თეატრის ანტერპრენორი გახდა და ბევრს მოგზაურობდა. მეუღლე აკაკის ხშირად სთხოვდა ფულს და აკაკიც ვალებს იღებდა და უგზავნიდა მას ფულს სხვადასხვა ქალაქებში. 1909 წელს პარიზში სამკურნალოდ მყოფ აკაკის ოჯახის წევრები არ დაეხმარნენ. სალიტერატურო მოღვაწეობა საქართველოში დაბრუნებულ წერეთელს სამსახური არ უძებნია, გადაწყვიტა, რომ არსად ემუშავა. შემოსავალს მხოლოდ ლიტერატურული საქმიანობით იღებდა. აკაკი მალე ჩაერთო მამებისა და შვილების ბრძოლაში, აკრიტიკებდა ძველი თაობის წარმომადგენლებს. 1875-1876 წლების სვანეთის აჯანყების შემდეგ აკაკი წერეთელი გამოდიოდა სასამართლოზე აჯანყებულების ერთ-ერთ ადვოკატად. საჩხერეში მოიწვია გეოლოგი სვიმონოვიჩი ჭიათურის მანგანუმის საბადოს შესასწავლად. 1889 წლის მაისში შესთავაზეს ქუთაისის საადგილმამულო ბანკის დირექტორობა, თუმცა უარი თქვა. გარდა იმისა, რომ არ უნდოდა სამსახურში ჩადგომა, მას უარყოფითი დამოკიდებულება ჰქონდა ბანკების მიმართ. მას უდიდესი დამსახურება მიუძღვის „ქართველთა შორის წერა-კითხვის გამავრცელებელი საზოგადოების“ დაარსებასა და მის მრავალმხრივ კულტურულ-საგანმანათლებლო საქმიანობაში, ქართული დრამატული საზოგადოების შექმნასა და მუშაობაში, ქართული ჟურნალისტიკის განვითარებაში, როგორც უაღრესად ნაყოფიერი და მნიშვნელოვანი პუბლიცისტური მოღვაწეობით, ისე ყოველთვიური ჟურნალის „აკაკის თვიური კრებული“ (1897-1900) დაარსებით. იგი რედაქტორობდა აგრეთვე სატირულ-იუმორისტულ ჟურნალს „ხუმარა“, რომლის ანტიცარისტული და ეროვნული მიმართულების გამო 1907 წელს დაპატიმრებულიც კი იყო. 1905 წელს აღტაცებით შეხვდა რუსეთის რევოლუციას, რომელსაც მიუძღვნა ლექსები „თქვენი ჭირიმე“ და „ნატვრა“. რუსეთ-იაპონიის ომში რუსეთის დამარცხებას მიუძღვნა ლექსი „გურული ნანინა“ წერეთლის შემოქმედებამ წარუშლელი კვალი დატოვა ქართველი ხალხის სულიერი კულტურის ისტორიაში. მან ახალი ეტაპი შექმნა ქართული მხატვრული სიტყვის განვითარებაში, რამაც პოეტს, ილია ჭავჭავაძესთან ერთად, კანონიერად დაუმკვიდრა ახალი ქართული ლიტერატურის ერთ-ერთი ფუძემდებლისა და თანამედროვე ქართული სალიტერატურო ენის რეფორმატორის სახელი. ქართველმა ხალხმა სიცოცხლეშივე შერაცხა წერეთელი ჭეშმარიტად სახალხო პოეტად. საყოველთაო აღიარების ნათელი დადასტურება იყო მისი შემოქმედებითი და საზოგადოებრივი მოღვაწეობის 50-ე წლისთავისადმი მიძღვნილი საიუბილეო საღამო 1908 წელს, რომელიც, ისევე როგორც 1912 წლის მოგზაურობა რაჭა-ლეჩხუმში გრანდიოზულ დღესასწაულად გადაიქცა. ვასილ ამაშუკელმა გადაიღო პირველი ქართული ფილმი აკაკი წერეთლის მოგზაურობა რაჭა-ლეჩხუმში. 1912 წელს მონაწილეობდა არჩევნებში, სადაც დამარცხდა. 1912 წლის ნოემბერში დაწერა ანდერძი, რომლითაც ქონების ძირითად ნაწილს უტოვებდა ოჯახს, სხვიტორის მამულს კი წერა-კითვის საზოგადოებას, ვენახი კი საისტორიო და საეთნოგრაფიო საზოგადოებას. აკაკი წერეთელი გარდაიცვალა 74 წლის ასაკში, ტვინში სისხლის ჩაქცევისგან. დაკრძალულია თბილისში, საზოგადო მოღვაწეთა მთაწმინდის პანთეონში. თბილისში არსებობს მისი სახელობის გამზირი. შემოქმედება ლექსების წერა აკაკი წერეთელმა ჯერ კიდევ ყრმობის ასაკში დაიწყო, 1859 წელს იგი უკვე რამდენიმე დაბეჭდილი ლექსის ავტორი იყო, ხოლო 1860 წელს გამოქვეყნებულმა ლირიკულმა ლექსმა ― „საიდუმლო ბარათი“, რომელიც იმთავითვე სიმღერადაც გავრცელდა, ახალგაზრდა პოეტს ფართო პოპულარობა მოუტანა. აკაკი წერეთლის მსოფლმხედველობის საუკეთესო ნიმუშად მიიჩნევა პოემა „გამზრდელი“ (1898), რომლითაც თავადაც ამაყობდა. ლექსებიდან ცნობლია ლექსი „სულიკო“, რომელიც პოპულარულ სიმღერად იქცა. ლიტერატურაში დავაა იმის შესახებ, თუ ვის ან რას გულისხმობს აკაკი ლექსში ნახსენებ საყვარელში. ყველაზე გავრცელებული ვერსიებია სამშობლო (ვასილ ბარნოვი), სატრფო (გრიგოლ რობაქიძე) და ღმერთი (აკაკი ბაქრაძე). „ჩემი თავგადასავლი“ ავტობიოგრაფიული ჟანრის ნაწარმოებია, რომელშიც საკუთარი ბავშვობა და განათლება აქვს აღწერილი. ორი პოემა მიუძღვნა აკაკიმ საქართველოს გაქრისტიანებას: „ანდრია პირველწოდებული“ და „წმინდა ნინო, ანუ ქრისტიანობის შემოღება საქართველოში“. ეს უკანასკნელი კვალდაკვალ მიჰყვება „წმინდა ნინოს ცხოვრების“ ტექსტს. ლექსში „ჩემი ჭმუნვა“ უპირისპირდებოდა მარქსიზმს. ლექსში „ძმობა, ერთობა და სიყვარული“ მხარს უჭერდა ხალხთა მეგობრობას. ლიტერატურა ინგოროყვა, პ.: ახალი ქართული ლიტერატურის ფუძემდებელნი: ნიკოლოზ ბარათაშვილი, ილია ჭავჭავაძე, აკაკი წერეთელი - თბილისი: მერანი, 1983 ასათიანი გ., სათავეებთან, თბილისი, 1982; ქართული ლიტერატურის ისტორია, ტ. 4, თბილისი, 1974; ზანდუკელი მ., თხზულებანი, ტ. 2 - ახალი ქართული ლიტერატურა, თბილისი, 1972; მახარაძე ა., ნარკვევები ქართული ლიტერატურის ისტორიიდან, გამოც. მე-3, ტ. 1, თბილისი, 1972; ხინთიბიძე ა., აკაკის ლექსი, თბილისი, 1972; აბაშიძე კ., ეტიუდები XIX საუკუნის ქართლი ლიტერატურის შესახებ, თბილისი, 1970; გაჩეჩილაძე ა., აკაკი წერეთელი, თბილისი, 1966; ასათიანი ლ., ცხოვრება აკაკი წერეთლისა, გამოც., მე-2, თბილისი, 1965; ჯიბლაძე გ., კრიტიკული ეტიუდები, ტ. 1, 4, თბილისი, 1958, 1963 კოტეტიშვილი ვ., ქართული ლიტერატურის ისტორია (XIX ს.), თბილისი, 1959; რესურსები ინტერნეტში აკაკი წერეთლის ცხოვრება, შემოქმედება აკაკი წერეთლის შემოქმედება Allgeo.org-ზე ქართველი მწერლები დაბადებული 1840 გარდაცვლილი 1915 საჩხერის მუნიციპალიტეტში დაბადებულები მთაწმინდის პანთეონში დაკრძალულები ა ქართველი პოეტები სანქტ-პეტერბურგის სახელმწიფო უნივერსიტეტის კურსდამთავრებულები საქართველოს საისტორიო და საეთნოგრაფიო საზოგადოების წევრები


text: ბრანდენბურგი () — ქალაქი გერმანიაში, ბრანდენბურგის მხარეში, მდინარე ჰაველზე. მოსახლეობა: 74,129 (31 დეკემბერი, 2005), ფართობი: 228.80 კმ2. პატარა ქალაქი, ამავე სახელის მხარესთან შედარებით ნაკლებ ცნობილია, თუმცა ერთ დროს ის სამეფო დინასტიათა სამშობლო იყო. რესურსები ინტერნეტში მუნიციპალიტეტის საიტი ბრანდერბურგის კათედრალი ქალაქის რუკა შიდა ქალაქის გიდი ბრანდერბურგის ტრამვაი სქოლიო გერმანიის ქალაქები


ნინო ბერძული: გარკვეულ ეტაპზე კორონავირუსი ენდემიური გახდება ნინო ბერძული ფოტო: IMEDI გარკვეულ ეტაპზე ჩვენ გადავალთ პანდემიის ფაზიდან ენდემიურ ფაზაზე და კორონავირუსი გახდება ენდემიური, თუმცა პანდემიის ამ ეტაპზე ჩვენ არ ვიცით და არ შეგვიძლია ვივარაუდოთ დრო. ჯერ არაა დრო, რომ ეს მოხდეს და ეს კატეგორიზაცია გავაკეთოთ, - ამის შესახებ ჯანდაცვის მსოფლიო ორგანიზაციის ევროპის რეგიონული ოფისის აღმასრულებელი საბჭოს წევრმა, ჯანდაცვის პროგრამების დირექტორმა ნინო ბერძულმა „ქრონიკას“ ექსკლუზიურ ინტერვიუში განუცხადა. „ეს შესაძლებელი იქნება. ფრთხილი ოპტიმიზმი გაგვაჩნია, როდესაც ვაქცინაციის მაჩვენებელი აიწევს, მაშინ პოტენციურად არის შესაძლებლობა პანდემია ენდემიურ ფაზაში გადავიდეს. ამისთვის საჭიროა ვაქცინით დაცვა და ბუნებრივი იმუნიტეტი. ქვეყანაში მინიმუმ 80-85 % მოსახლეობის აცრილი უნდა იყოს, ისე ამ მიზნამდე ვერ მივალთ. ვაქცინებთან მიმართებით უნდა ვიყოთ სოლიდარულები. ეს არის გლობალური პანდემია და ერთ ქვეყანაში მოსახლეობის თუნდაც 90 %-ის მოცვა საკმარისი არ არის. ძალიან ბევრი ქვეყანაა, სადაც ვაქცინააციით მოსახლეობის მოცვა ჯერ მხოლოდ 1%-ია. მეორე მხარეს გვყავს ქვეყნები, სადაც „ბუსტერიზაციას“ აკეთებენ. დასაცავი გვაქვს ბალანსი“, - აღნიშნა ბერძულმა. ყველა სიახლე 13 თებერვალი 2022, 00:57 მსოფლიო Reuters: მაკრონმა პუტინთან საუბრისას ვერ დაინახა მტკიცებულება, რომ რუსეთი უკრაინაში შეჭრას აპირებს როგორც Reuters-ი ელისეს სასახლეში თავის წყაროზე დაყრდნობით წერს, მაკრონმა პუტინთან საუბრისას ვერ დაინახა იმის მტკიცებულება, რომ რუსეთი უკრაინის ტერიტორიაზე შეჭრას გეგმავს. 12 თებერვალი 2022, 23:58 მსოფლიო თეთრი სახლი: ბაიდენმა პუტინთან სატელეფონო საუბრისას ნათლად განაცხადა, რომ უკრაინაში შეჭრის შემთხვევაში, აშშ მოკავშირეებთან და პარტნიორებთან ერთად რუსეთს გადამწყვეტად უპასუხებს აშშ-ისა და რუსეთის პრეზიდენტებმა მორიგი სატელეფონო საუბარი გამართეს. როგორც CNN-ი თეთრ სახლში თავის წყაროზე დაყრდნობით წერს, მოლაპარაკებები საათზე მეტ ხანს გაგრძელდა. 12 თებერვალი 2022, 23:50 პოლიტიკა მთავრობის სტრატკომი: ზაზა თოდუა არ არის პრემიერ-მინისტრის დაცვის უფროსი და აღარ მუშაობს ირაკლი ღარიბაშვილთან 2016 წლიდან, “ტვ პირველის” მიერ გავრცელებული ინფორმაცია არის ყალბი და მიზნად ისახავს საზოგადოების შეცდომაში შეყვანას ტელეკომპანია „ტვ პირველი“ განაგრძობს დეზინფორმაციულ კამპანიას პრემიერ-მინისტრ ირაკლი ღარიბაშვილის დისკრედიტაციის მიზნით, - ამის შესახებ მთავრობის სტრატკომის განცხადებაშია ნათქვამი. 12 თებერვალი 2022, 23:31 სპორტი ფიგურულ ციგურაობაში გიორგი რევიასა და მარია კაზაკოვას დუეტმა ფინალურ ეტაპზე გამოსვლის უფლება მოიპოვა მათ 23 სპორტული წყვილიდან 5 ქვეყნის წარმომადგენლებს გადაასწრეს და 67.08 ქულით მოკლე პროგრამაში გამოსვლა მე-18 ადგილზე დაასრულეს. რევიასა და კაზაკოვას წყვილმა ყველა ელემენტი შეასრულა და ლიეტუვის, იაპონიის, გერმანიის, უკრაინისა და სომხეთის სახელით მოასპარეზე სპორტსმენებს აჯობა. ფიგურილ ციგურაობაში ფინალური ეტაპი 14 თებერვალს ჩატარდება. 20 საუკეთესო წყვილი მედლებისთვის იბრძოლებს. თავისუფალი პროგრამა თბილისის დროით 05:15 საათზე დაიწყება. 12 თებერვალი 2022, 23:03 რეგიონი ფარავნის უღელტეხილზე ავტოტრანსპორტის გადაადგილება აკრძალულია საქართველოს რეგიონული განვითარებისა და ინფრასტრუქტურის სამინისტროს საავტომობილო გზების დეპარტამენტის ინფორმაციით, რთული მეტეოროლოგიური პირობების (ქარბუქი, ნამქერები, შეზღუდული ხილვადობა) გამო, კოდა–ფარცხისი–მანგლისი–წალკა-ნინოწმინდის საავტომობილო გზის კმ94-კმ110 (ფარავანის უღელტეხილი) მონაკვეთზე აკრძალულია ყველა სახის ავტოტრანსპორტის მოძრაობა. 12 თებერვალი 2022, 22:59 ეკონომიკა ირაკლი ზარქუა: დღესაც პენსიონერს შეუძლია დაწეროს განცხადება და 6 თვით სხვა ბანკში გადაიტანოს მომსახურება შემდეგ, როდესაც 50% არ მოეწონათ, გაყიდეს და შემოვიდა ახალი ხელმძღვანელობა „ლიბერთი ბანკში“. ისინი გაგებით მოეკიდნენ ჩვენს შეთავაზებას და უფრო დაბლა დაწიეს პროცენტი და უკვე 30-35%-ის ფარგლებში იყო ეფექტიანი განაკვეთი“, - განაცხადა ზარქუამ. 12 თებერვალი 2022, 22:30 ეკონომიკა ირაკლი ზარქუა: ეროვნულ ბანკს ვთხოვეთ, შექმნას პენსიონერთა ინტერესების დამცველი სტრუქტურა - ცხელი ხაზი „ასევე სოციალურ სააგენტოს ეთხოვა, რომ იმ სასესხო ხელშეკრულებაში, რაც დაიდება პენსიონერსა და ბანკს შორის იქაც ცხელი ხაზი, შავი თეთრზე ეწეროს, რომ იმ შემთხვევაში, თუ მოხდება პროცენტის არასწორად დარიცხვა ან გარკვეული კითხვები ექნებათ, პენსიონერს შესაძლებლობა ექნება, რომ დარეკონ ცხელ ხაზზე. სწორედ ეროვნულ ბანკს აქვს უფლებამოსილება და ბერკეტი, რომ დააჯარიმოს, დასაჯოს ესა თუ ის ბანკი, თუ კეთილსინდისიერად არ მოეპყრობა“, - განაცხადა ირაკლი ზარქუამ. 12 თებერვალი 2022, 22:11 პოლიტიკა ანრი ოხანაშვილი უკრაინის გენერალური პროკურატურის მიერ მიხეილ სააკაშვილის დაზარალებულად ცნობის თაობაზე ინფორმაციას აბსურდს უწოდებს პარლამენტის იურიდიულ საკითხთა კომიტეტის თავმჯდომარე უკრაინის გენერალური პროკურატურის მიერ მიხეილ სააკაშვილის დაზარალებულად ცნობის თაობაზე ინფორმაციას აბსურდს უწოდებს. როგორც ანრი ოხანაშვილმა „შაბათის ქრონიკაში“ განაცხადა, ამ ტყუილით „ნაციონალურ მოძრაობას“ „ქართული ოცნების“ პროვოკაციაზე წამოგებას ცდილობდა. 12 თებერვალი 2022, 21:58 რეგიონი რატი ბრეგაძემ იუსტიციის სამინისტროს ინოვაციური სერვისი „პრობბოქსი“ ბათუმის იუსტიციის სახლის თანამშრომლებს წარუდგინა „პრობბოქსის“ სერვისებს შორისაა: შეთავაზებები დასაქმების შესახებ, ინფორმაცია პირობითი მსჯავრის გაუქმებაზე, განაცხადის წარდგენა რეჟიმის შემსუბუქების მოთხოვნაზე, პრობაციის ოფიცერთან კომუნიკაცია და მსჯავრდებულთან ვიდეოპაემნის დაჯავშნა. 12 თებერვალი 2022, 21:49 რეგიონი იუსტიციის მინისტრმა ქობულეთისა და სოფელ მუხაესტატეს საზოგადოებრივი ცენტრები მოინახულა რატი ბრეგაძემ სოფელ მუხაესტატეს საზოგადოებრივი ცენტრის მენეჯმენტს მომსახურების ხელმისაწვდომობის კიდევ უფრო გაზრდის მიზნით კონკრეტული დავალებები მისცა და ამ მიმართულებით სამომავლო სამოქმედო გეგმა განსაზღვრა. 12 თებერვალი 2022, 21:46 პოლიტიკა ანრი ოხანაშვილი: საზოგადოების, განსაკუთრებით ჩვენი მხარდამჭერების დაკვეთაა, რომ „ნაციონალური მოძრაობის“ ამ რადიკალურ ნაბიჯებს წერტილი დაესვას „ქართული ოცნების“ გუნდს არანაირი საგამოძიებო კომისიის შექმნის არ ეშინია, სწორედ ჩვენ ვიყავით, რომ მიმდინარე სისხლის სამართლის გამოძიების ფარგლებში შევქმენით საგამოძიებო კომისია, როდესაც საზოგადოებრივი ინტერესი იყო მაღალი, - ამის შესახებ პარლამენტის იურიდიულ საკითხთა კომიტეტის თავმჯდომარე, ანრი ოხანაშვილმა „ქრონიკაში“ განაცხადა. 12 თებერვალი 2022, 21:39 პოლიტიკა ანრი ოხანაშვილი: როდესაც გიორგი კალანდარიშვილს გავესაუბრეთ, ოპოზიციის არცერთ წარმომადგენელს არ მოუტანია რაიმე ფაქტი, რაზე დაყრდნობითაც ვინმე იტყოდა, რომ ის ვერ აკმაყოფილებს კვალიფიციურობის სტანდარტს ჩვენ ორიენტირებული ვართ, რომ ცესკოს თავმჯდომარესა და წევრებთან მიმართებაში არჩევა მოხდეს მრავალპარტიული კონსენსუსით, - ამის შესახებ პარლამენტის იურიდიულ საკითხთა კომიტეტის თავმჯდომარემ ანრი ოხანაშვილმა „შაბათის ქრონიკაში“ განაცხადა. 12 თებერვალი 2022, 21:24 რეგიონი ზუგდიდში სალოტბარო სკოლა იხსნება სალოტბარო სკოლის დამთავრების შემდეგ წარჩინებულ მოსწავლეებს ეძლევათ საშუალება ჩააბარონ გიორგი მთაწმინდელის სახელობის საეკლესიო გალობის უმაღლეს სასწავლებელში, სადაც სწავლა ასევე უფასოა. უნივერსიტეტის დასრულების შემდეგ კი ახალგაზრდები რეგიონებში ხალხური სიმღერისა და გალობის პედაგოგებად ბრუნდებიან. 12 თებერვალი 2022, 21:19 პოლიტიკა ირაკლი ლატარია მელიაზე: „დასაქოქი თავმჯდომარე“ ისეთი რიხით ისვრის სისულელეებს, თითქოს გია ბარამიძის და მაია ორჯონიკიძის დანახვაზე სხვას ეწყებოდეს მუხლების კანკალი ,,ეს „დასაქოქი თავმჯდომარე" ისეთი რიხით ისვრის ამ სისულელეებს, თითქოს გია ბარამიძის და მაია ორჯონიკიძის დანახვაზე სხვას ეწყებოდეს მუხლების კანკალი. მაშინ ნიკანორ, რაც შენი ჩანაწერის მერე სააკაშვილმა და მისმა რადიკალებმა შენ „გლოცეს“, არ აგცდეს არცერთი!” - წერს ექსპერტი Facebook - ზე. 12 თებერვალი 2022, 21:18 პოლიტიკა ანრი ოხანაშვილი: 2012 წლამდე საქართველოს პარლამენტში გადაწყვეტილებები მხოლოდ ვიწრო, პარტიული ინტერესებით მიიღებოდა დეპუტატებისთვის უფლებამოსილების შეწვეტის შესახებ კენჭისყრას არეგულირებს საქართველოს კონსტიტუცია და პარლამენტის რეგლამენტი. აქაც რა თქმა უნდა, ვიხელმძღვანელებთ კონსტიტუციით და მივიღებთ შესაბამის გადაწყვეტილებას, - ამის შესახებ პარლამენტის იურიდიულ საკითხთა კომიტეტის თავმჯდომარე, ანრი ოხანაშვილმა „ქრონიკაში“ განაცხადა. 12 თებერვალი 2022, 21:11 პოლიტიკა ანრი ოხანაშვილი: არ მოგვწონს, როდესაც ჩვენი საზოგადოება ხშირად ისმენს ოპოზიციონერი კოლეგებიდან უსაგნო რეპლიკებს - ჩვენ ორიენტირებული ვართ საქმიან მსჯელობაზე ჩვენ ორიენტირებული ვართ ნებისმიერ საკითხთან მიმართებაში, რომელიც ორიენტირებულია ჩვენი საზოგადოების ინტერესებზე, კონკრეტული თანამდებობის პირების არჩევაზე, რომლებსაც ძალიან მნიშვნელოვანი ფუნქციების შესრულება უწევთ, ასეთი გადაწყვეტილებები ეფუძნებოდეს მრავალპარტიულ კონსენსუს, - ამის შესახებ საპარლამენტო უმრავლესობის წევრმა, ანრი ოხანაშვილმა „შაბათის ქრონიკაში“ განაცხადა. 12 თებერვალი 2022, 20:50 პოლიტიკა ანრი ოხანაშვილი: სპეციალური საგამოძიებო სამსახურის ხელმძღვანელის პოსტზე წარდგენილ კანდიდატებთან გასაუბრება გამჭვირვალე იქნება მომდევნო დღეებში უმაღლლესი საკანონმდებლო ორგანო კიდევ ერთხელ იქნება საზოგადოების ყურადღების ეპიცენტრში, რადგან პარლამენტს რამდენიმე მნიშვნელოვან საკითხზე მოუწევს მსჯელობა, - ამის შესახებ პარლამენტის იურიდიულ საკითხთა კომიტეტის თავმჯდომარე, ანრი ოხანაშვილმა „ქრონიკაში“ განაცხადა. 12 თებერვალი 2022, 20:39 მსოფლიო ლინას ლინკევიჩუსი: რუსეთს სურს უკრაინა წარუმატებელი, დამარცხებული ქვეყანა იყოს - არ აინტერესებს მეზობელი ქვეყნის ტერიტორიული მთლიანობა „რუსეთში უკრაინას მათ უკანა ეზოდ მიიჩნევენ და არ აინტერესებთ მეზობელი ქვეყნის ტერიტორიული მთლიანობა და არც მათი სუვერენული უფლება - საკუთარი მომავალი აირჩიონ. კრემლის ნებისმიერი ქმედება ამ მიდგომას ამტკიცებს. თუ დასახულ მიზნებს პირდაპირ ვერ მიაღწევენ, სურთ დე ფაქტოდ მაინც შექმნან ახალი ე.წ. რუსული რეალობა. დიდი იმედი მაქვს, მადრიდის ნატოს სამიტი ადეკვატურ პასუხს გასცემს რუსეთს. ამ დრომდე პუტინმა რაც მოითხოვა ვერაფერი მიიღო და ვერც მომავალში უნდა მიიღოს. რუსეთმა არა მარტო დოკუმენტებით, დეკლარაციებით, არამედ რეალურ ცხოვრებაშიც ვერ უნდა მიაღწიოს იმას, რაც სურს შეერთებული შტატებიდან და ნატოდან“, - განაცხადა ლინას ლინკევიჩუსმა. 12 თებერვალი 2022, 20:30 მსოფლიო ლინას ლინკევიჩუსი: რუსეთი დიალოგისთვის და შედეგზე ორიენტირებული მოლაპარაკებებისთვის მზად არ არის რუსეთთან დიალოგს არსად არ მივყავართ. დიალოგი თავის ტკივილის დაწყებას ახანგრძლივებს, მაგრამ კრიზისს ვერ აგვარებს , - ამის შესახებ ლიეტუვის საგარეო საქმეთა ყოფილმა მინისტრმა, ლინას ლინკევიჩუსმა „ქრონიკასთან“ განაცხადა. 12 თებერვალი 2022, 20:25 მსოფლიო ლინას ლინკევიჩუსი: კიევამდე მისვლა ძალიან შორს წასვლას ნიშნავს და ეს იქნება დამანგრეველი რუსეთისთვისაც თუ ისინი ფიქრობენ, რომ ძალის დემონსტრირებით რუსეთი სიძლიერეს დაამტკიცებს, არ გავლენ მათ მიერ შექმნილი ფილოსოფიიდან, მაშინ გააკეთებენ ყველაფერს. ამ მომენტშიც კი, როდესაც ყველაფერზე შეიძლება წავიდნენ, ვფიქრობ მოვლენების შემდგომი განვითარების კალკულაციაც უნდა მოახერხონ, - ამის შესახებ ლიეტუვის საგარეო საქმეთა ყოფილმა მინისტრმა, ლინას ლინკევიჩუსმა უკრაინა-რუსეთის შესახებ საუბრისას „ქრონიკათან“ განაცხადა.


მზრუნველი დედა, ნიჭიერი მსახიობი და მშვენიერი ქალბატონი, ანჯელინ ჯოლი, საკუთარ გარეგნობასა და ფიგურას ყოველთვის უფრთხილდებოდა. მრავალი წლის განმავლობაში, მან არაერთხელ შეიცვალა ჩაცმის სტილი, ეს კი მოდას არ უნდა დავაბრალოთ – ბრედ პიტის მეუღლე წონაში საგრძნობლად იკლებს. რა თქმა უნდა, დიეტების დაცვა აუცილებელია ფიგურის შესანარჩუნებლად, მაგრამ საზღვარი ყველაფერს აქვს! ჟურნალისტებისათვის ცნობილი გახდა, რომ ანჯელინა ჯოლი ანორექსიის ზღვარზეა. ბრიტანული ჟურნალი Grazia ავრცელებს ინფორმაციას, რომ მსახიობი დღეში 600 კალორიას იღებს. ადამიანს კი სიცოცხლისათვის დღეში მინიმუმ 1300 კალორია ესაჭიროება. ჟურნალი არ ასახელებს ანჯელინას ახლობლის სახელსა და გვარს, რომელმაც ჟურნალისტებს განუცხადა, რომ მსახიობი ყოველდღიურად, საუზმეზე მიირთმევს მარცვლეულს, რამდენიმე კოვზი ქოქოსის რძით. ანჯელინას კვების რაციონში არ შედის არანაირი სადილი ან ლანჩი. თავად მსახიობი ამ ფაქტს იმით ხსნის, რომ დედის გარდაცვალების შემდეგ, ჭამის მადა დაეკარგა. ანჯელინას ძალიან ახლო ურთიერთობა ჰქონდა დედასთან. ამიტომ საყვარელი ადამიანის დაკარგვის მერე, ჭამა შეწყვიტა. ბრედ პიტის თქმით, ჯოლის შიმშილისგან გული რამდენიმეჯერ წაუვიდა. წლების განმავლობაში, მრავალშვილიანი დედა უფრო და უფრო „მცირე“ ხდებოდა. ჯოლის ავადმყოფობაზე ხმები 2007 წელს გავრცელდა. ამბობენ, რომ პრინცესა ქეით მიდლტონიც, რომელიც ტახტის მემკვიდრეს ელოდება, ასევე, ანორექსიითაა დაავადებული. ახლობლების განცხადებით ანჯელინამ ჭამა 29 იანვარს, დედის გარდაცვალების დღეს, თითქმის სულ შეწყვიტა. ყველაფერი ეს მიანიშნებს, რომ მსახიობს ფსიქიკური ანორექსია აქვს. Anorexia psychic – საკვებზე უარის თქმა უმადობის, დეპრესიის, ან მოწამვლის შიშის გამო. ექიმების განცხადებით, ანორექსია XXI–ე საუკუნის ყველაზე საშიში დაავადებების სიაში შედის. გასულ წელს, ამ დაავადებით, ორი სუპერმოდელი გარდაიცვლა.


რაიონი ლაგოდეხი, სოფელი ქალქვა, სასოფლო-სამეურნეო დანიშნულების მიწის ნაკვეთი


25.09.2018 პატარა პამაჯში საცხოვრებელი სახლი იწვის [photos/Video]


text: ღ, ⴖ, Ⴖ, Ღ (ღანი) — ქართული ანბანის ოცდამესამე ასო (ძველ ქართულში ოცდამეექვსე იყო). შეესაბამება უკანასასისმიერ მჟღერ თანხმოვანს. ძველ ქართულ სათვალავში აღნიშნავდა რიცხვ შვიდასს (700). მოხაზულობა ღ-ს მოხაზულობა ასომთავრულში რკალით დაკავშირებული ხაზების კომბინაციაა, რომელსაც კვადრატის ნახევარი უკავია. ნუსხურში იგი მარჯვნივ გადახრილი და შუა ორ ხაზშია მოთავსებული. მხედრულში ღ მომრგვალებული კონტურის მქონეა. მას საყრდენი ფეხი აქვს და ქვედა სამ ხაზში იწერება. კოდების ცხრილი ბრაილი რესურსები ინტერნეტში Graphemica (ღ) Graphemica (ⴖ) Graphemica (Ⴖ) სქოლიო ქართული ასოები


text: საკუთარი სახელი ბეჟან შეიძლება აღნიშნავდეს ერთ-ერთ შემდეგ პიროვნებათაგანს: ბეჟან არაგვის ერისთავი — ერისთავი 1741-1743 ბეჟან I დადიანი — ოდიშის მთავარი ბეჟან-ხანი — კახეთის გამგებელი


text: 5 დეკემბერს, 18:00 საათზე საქართველოს პარლამენტის ეროვნული ბიბლიოთეკის საგამოფენო დარბაზში მხატვრების გიორგი არეშიძის ("რეშკა") და სოფი ბუცხრიკიძის გამოფენა „ორმაგი სამყარო" გაიხსნა. გამოფენაზე წარმოდგენილია ფერწერული და გრაფიკული ნამუშევრები. „ადამიანის ცნობიერებაში არსებობს განცდა, რომ ჩვენ სამყაროს მიღმა სხვა აბსოლიტურად განსხვავებული სამყაროებიც არსებობენ. მეცნიერები ექსპერიმენტების ხარჯზე მულტივერსიის არსებობის შესახებ თეორიებს ქმნიან, მაგრამ აქვს თუ არა ჩვენს სამყაროს და იმ სხვა ამოუცნობ სამყაროს კავშირი?! შავი ხვრელების თეორია შორს წაგვიყვანს, დავკმაყოფილდეთ იმით, რისი ელემენტარული აღქმაც ყველას შეუძლია. ენერგია არსად არ ქრება, ის განიცდის ტრანსფორმაციას და საბოლოოდ აკუმილირდება ერთ კონკრეტულ წერტილში. ექსპოზიციის მიზანია წარმოდგენილი ნამუშევრების ენერგეტიკისა და დამთვალიერებლის ენერგიის სინთეზმა დადებითი შედეგი მოგვცეს". ავტორებისგან. ღონისძიების ორგანიზატორია კულტურის კვლევისა და კოორდინირების ცენტრი (CRC). გამოფენა 8 დეკემბრამდე გაგრძელდება.


text: |სიბნელეში წიგნის კითხვის არაჩვეულებრივი საშუალება| მიმდინარე შეთავაზებები ინფორმაცია ფასდაკლებაზე სიბნელეში წიგნის კითხვის იდეალური საშუალება. - მწარმოებელი: AVEC - 3xAAA ტიპის ელემენტით მუშაობის ხანგრძლივობა არის მინიმუმ 50 საათი. - იწონის მხოლოდ 105 გრამს - პარამეტრები: 14.8 x 17.6 სმ IT Master-ში შესაძლებელია კომპიუტერული ტექნიკისა და აქსესუარების შეძენა ბანკი რესპუბლიკის განვადებით აქციის პირობები ნივთის მიღება შესაძლებელია 10 თებერვლიდან 9 მარტის ჩათვლით. ნივთის მისაღებად საჭიროა წარადგინოთ ფასდაკლების კუპონის კოდი და პირადობის მოწმობა. კუპონის რაოდენობა მომხმარებელზე არ არის შეზღუდული. გაყიდვაშია მხოლოდ 90 კუპონი! ნანახია: 10507


გენდერი - 2017-11-18 16:04:00 963 ქუთაისის ახალგაზრდული ცენტრიდან მედიასკოლის მოსწავლე 6 ნოემბერს გარიცხეს. ფაქტი მალევე გახდა საჯარო განხილვისა და დაპირისპირების საგანი. ფეისბუქში დაწყებული დავის შესახებ სოციალური ქსელის მომხმარებლები სხვადასხვა მოსაზრებებს გამოთქვამდნენ, ერთ-ერთი მომხმარებლის აზრით, კი აღნიშნული დავა ახალგაზრდული ცენტრის საზღვრებს არც უნდა გასცდენოდა, თუმცა ასე არ მოხდა. საკითხის განხილვას მიეძღვნა არაერთი სატელევიზიო თუ რადიო ეთერი, ფაქტი გააშუქა თითქმის ყველა ინტერნეტგამოცემამ. განხილვის საგანს წარმოადგენდა, რამდენად ჰქონდა სასწავლებლის დირექტორს მოსწავლის ამგვარი ფორმით გარიცხვის უფლება. დაპირისპირების მთავარი ეპიცენტრად კი მაინც სოციალური ქსელი რჩებოდა. სხვადასხვა მხარეები თავის არგუმენტებს სწორედ ფეისბუკის მეშვეობით აასაჯაროებდნენ. ცენტრის დირექტორის განცხადებით, მოსწავლის გარიცხვის მიზეზი სოციალურ ქსელში სიძულვილის ენის ტირაჟირება გახდა. "არსებობს სკოლის შიდაგანაწესი (სიძულვილის ენაზე სპეციალურ კურსს გადიან მედიასკოლაში) მოსწავლე მას უნდა დამორჩილებოდა: არ უნდა გამოეყენებინა ჰომოფობიური, ქსენოფოიური და სიძულვისი ენა, ის მაინც განაგრძობდა ამ ყველაფრის ტირაჟირებას. ადმინისტრაციამ მიიღო გადაწყვეტილება, რომ ჩვენი მოსწავლე სასწავლებლიდან გარიცხულიყო. ჩვენი მთავარი მოვალეობა და მიზანი მოსწავლეების ღირსეულ მოქალაქეებად ჩამოყალიბება და მათთვის ფასეული ღირებულებების დანერგვააა. არ დავუშვებთ ადამიანმა, რომელსაც პრეტენზია ჟურნალისტობაზე აქვს, სიძულვილის ენის ტირაჟირება საჯარო სივრცეებში მოახდინოს და ამით საფრთხე შეუქმნას სხვა ადამიანების სიცოცხლის უფლებას, სიძულვილის ენის დაბლოკვა მოხდა იმავე სივრცეში, სადაც მისი ტირაჟირება განხორციელდა “-განაცხადა პატარიძემ. საწინააღმდეგოს აცხადებს მედიასკოლის ყოფილი მოსწავლე. მისი თქმით, სიძულვილის ენა არ გამოუყენებია და არაფორმალური განათლების ცენტრს არ ჰქონდა უფლება სასწავლებლიდან მისი ამ ფორმით გარიცხვის. „მან გამომრიცხა ფეისბუქით, არცერთ სამართლებლივ ჩარჩოში არ ჯდება, ის რომ ფეისბუქით დღეს ვინმე ირიცხება, ისინი კი არ არიან უმცირესობაში, ჩვენ ვართ. ჩემი პოსტის გამო 200-მდე ადამიანმა გამასაჯაროვა. ვინ იცის ასე, რამდენი ადამიანის თემა განიხილება, რამდენ ადამიანს აკნინებენ და მათი დისკრიმინაცია ხდება"-განაცხადა სვიანაძემ ერთ-ერთ ინტერვიუში. სვიანაძემ ასევე განაცხადა, რომ მედიასკოლაში სიძულვილის ენის შესახებ საუბარი არასდროს ყოფილა. სვიანიძის განცხადების საპასუხოდ მედიასკოლის ერთ-ერთმა პედაგოგმა ხათუნა მაისურაძემ შემდეგი პოსტი გამოაქვყენა: „მე ვიცნობ ანზორს, მისი პედაგოგი ვიყავი ერთი წლის მანძილზე. ამ პერიოდის განმავლობაში არაერთ ლექციაზე და არაერთხელ გვქონია საუბარი სიძულვილის ენასთან დაკავშირებით. კონკრეტული ლექციები აქვს მოსმენილი ჟურნალისტურ ეთიკაზე, გავლილი აქვს არაერთი ტრენინგი და ასე შემდეგ. ანზორი ყოველთვის გამოირჩეოდა სიძულვილის ენით და ყოველთვის ვპასუხობდი ღიმილით, უკონფლიქტოდ და ახსნა- განმარტებებით. ჰქონდა კიდეც კონკრეტული დაპირისპირების შემთხვევაც აუდიტორიაში“,-ამბობს მაისურაძე. რა სახის ტრენინგები უტარდებოდათ მედიასკოლის მოსწავლეებს, ამის შესახებაც მედიასკოლის მოსწავლემ ფეისბუქზე დაპოსტა. „რთულია მედიასკოლის კურსამთავრებული მერქვას და არ გამახსენდეს ის ფაქტი, თუ რამდენჯერ გავგვივლია სიძულვილის ენაზე, პროპაგანდაზე და მსგავს საკითხებზე ლექცია. ქუთაისის ახალგაზრდული ცენტრი და მისი მედიასკოლის დეპარტამენტი სრულიდ ემიჯნება ყოველგვარი ადამიანური სიძულვილის სახეს. მედიასტრუქტურის შესწავლის პირველ ეტაპზე სწორედ ის საკითხები გავირეთ, რომლებიც ჟურნალისტის და ზოგადად, ადამიანის სწორად ჩამოყალიბებისთვის არის აუცილებელი. სიცრუეა ის ფაქტი, რომ ლექტორები ან ახალგაზრდული ცენტრის დირექცია არ ამახვილებს ყურადღებას სიძულვილის ენაზე, პირიქით, ამას შინაგანაწესი შეიცავს და ჟურნალისტთა ეთიკის ქარტიაც, რომლის დეტალურად განხილვისთვის სპეციალური საათები აქვს განკუთვნილი და განსაკუთრებული ყურადღება ენიჭება. მიუხედავად ამისა, ახალგაზრდული ცენტრის კოორდინირებას გვიწევს სხვადასხვა ვორქშოფებზე თუ ტრენინგებზე, სადაც გადამზადება მიმდინარეობს მსგავსი საკითხების კუთხით. მედიასკოლა სტუდენტებს საშუალებას აძლევს გაიარონ სტაჟირება ადგილობრივ მედიაცენტრებში. ეს ფაქტი მათ აქტიურ ჟურნალისტიკაში ჩართვას გულისხმობს, რაც გმობს მსგავს ფობიებს“,- აღნიშნა ნიკოლოზ ბოლქვაძემ. ახალგაზრდული ცენტრის დირექტორმა, ნატალი პატარიძემ ერთ-ერთ გადაცემაში სოციალური ქსელის საშუალებით მიღებულ მუქარის შემცველ წერილებზე ისაუბრა. მან ასევე აღნიშნა, რომ მისი შვილების ფოტოები რამდენიმე ჯგუფში გადაიტანეს, სადაც უხამსი კომენტარები დაიწერა. სოციალურ ქსელში გამოწვეული აჟიოტაჟის შემდეგ, 16 ნოემბერს გარიცხული მოსწავლის მხარდამჭერებმა ახალგაზრდული ცენტრის წინ აქცია გამართეს. აქციის მთავარი მოთხოვნა ცენტრის დახურვა და ნატალი პატარიძის გათავისუფლება იყო. აქციის ორგანიზატორი ბავშვთა უფლებების დაცვის საზოგადოება იყო. საზოგადოების ხელმძღვანლის, გურამ ფალავანდიშვილის განცხადებით, ცენტრში ლგბტ პროპგანადას ეწევიან რის გამოც, დირექტორი ნატალია პატარიძე უნდა გათავისუფლდეს. "ამ დაწესებულებაში ლგბტ საზოგადოების პროპაგანდას ეწევიან. ეს ცენტრი უნდა დაიხუროს და გადადგეს მისი დირექტორი, ლგბტ ლობისტი ქალბატონი ნატალი პატარიძე. ცისფერი ტერორი მიმდინარეობს და ეს უნდა შეწყდეს",- განაცხადა ფალავანდიშვილმა. ანზორ სვიანიძე არც ამით დაკმაყოფილდა და როგორც აცხადებს, აპირებს სასამართლოს მიმართოს. ანზორ სვიანიძის უფლებებს ადვოკატი არჩილ ნიჟარაძე უსასყიდლოდ დაიცავს. მისი განცხადებით, სვიანიძის უფლებები შეილახა და ის სასწავლებლიდან დაუსაბუთებელი ბრალდებებით გარიცხეს. "მივიღე გადაწყვეტილება, უსასყიდლოდ დავიცვა მედიასკოლიდან გარიცხული ანზორ სვიანაძის კანონიერი ინტერესები შემდეგ მიზეზთა გამო: ყველა ადამიანი თანასწორია და არავინ არ უნდა დაექვემდებაროს უსამართლო ჩაგვრასა და დისკრიმინაციას. მის განცხადებაში (ფეისბუქპოსტში) სიძულვილის ენა არ შეინიშნება, ვინაიდან სიძულვილის ენის განმარტების (დეფინიციის) თანახმად, ის უნდა შეიცავდეს საქციელის მაპროვიცირებელ ნაწილს, რაც ჩემი მარწმუნებლის განცხადებებში არ იკითხება", -აცხადებს არჩილ ნიჟარაძე. ამ ეტაპზე ძნელია პროგნიზირება, თუ რა მასშტაბებს შეიძენს ეს დაპირისპირება და რა განვითარება მოყვება მას.


ჰგვანან ქართველები სამხრეთ კორეელებს?


text: იოჰან ვოლფგანგ გოეთე (; დ. 28 აგვისტო, 1749, მაინის ფრანკფურტი — გ. 22 მარტი, 1832, ვაიმარი) — გერმანელი მწერალი, მოაზროვნე და სახელმწიფო მოღვაწე. ბიოგრაფია დაიბადა შეძლებული ბიურგერის ოჯახში. სწავლობდა ლაიფციგისა და სტრასბურგის უნივერსიტეტებში. სტრასბურგში დაუახლოვდა „ქარიშხლისა და შეტევის“ მოძრაობას, მალე მისი აღიარებული თავკაცი გახდა. „ქარიშხლისა და შეტევის“ პერიოდის გოეთესეულ გმირებში ერთი-მეორეს ერწყმის თავისუფლების პათოსი და უკიდურესი ინდივიდუალიზმი. დრამის „გეც ფონ ბერლიხინგენი“ (1773) გმირის ტრაგედია ისაა, რომ იგი ვერც ფეოდალებს მოსწყდა და ვერც ხალხს დაუკავშირდა ჯეროვნად. რომანში „ახალგაზრდა ვერთერის ვნებანი“ (1774) აისახა ტრაგიკული ვითარება იმჟამინდელი გერმანიისა, სადაც „ძალა უსულო იყო, ხოლო სული უძალო“ (ენგელსი). ვერთერის ტრაგედია ისაა, რომ ძალზე ბევრი სურს და ძალზე ცოტა შეუძლია. იგი ზედმიწევნით რბილი და „ლირიკული“ პიროვნებაა საიმისოდ, რომ ყოფიერების ტრაგიკულ ასპარეზზე ღირსეული მორკინალობა შეძლოს. „ქარიშხლისა და შეტევის“ პერიოდში გოეთე წერდა ფილოსოფიურ ჰიმნებს („პრომეთე“, „მეეტლე კრონოსი“, „განიმედი“ და სხვ.). მათ გასდევს გოეთესეული „ნათელი ერესის“ კადნიერი იდეა, ღმერთთან ადამიანის სწორფერობის ტენდეცია. მძაფრი პანთეისტური მსოფლგანწყობითვეა განპირობებული ამ ჰიმნთა სალექსო ფორმა: თავისუფალი, შინაგან ექსპრესიას დაქვემდებარებული, რითმის უგულებელმყოფელი რიტმიკა. 1775 გოეთე ვაიმარის სასახლის მინისტრი გახდა. გოეთეს ვაიმარული ცხოვრების პერიოდი „მომთმენიანი წინააღმდეგობით“ აღიბეჭდა; იძულებით კომპრომისზე წასვლა, „რეზინიაცია“ ერთადერთი გზა აღმოჩნდა საიმისოდ, რომ გოეთეს მტრულ ცხოვრებისეულ გარემოცვაში „ფაუსტისა“ და სხვა შედევრების შექმნა დასცლოდა. 1786 გოეთე ფარულად იტალიას გაემგზავრა. იტალიაში მან შეძლო ხელოვნებისა და მეცნიერების სიღრმეთა წვდომა. „ქარიშხლისა და შეტევის“ იდეოლოგიის რკალის გარღვევა და სინამდვილისადმი რეალისტური-პოზიტიური მიმართების დამყარება. იტალიაში მოგზაურობა საფუძვლად დაედო გოეთეს ვაიმარულ კლასიციზმს. შემოქმედება გოეთემ ყველა სხვა კლასიცისტზე უკეთ შეძლო ანტიკური ხელოვნების სახეთა მოდერნიზაცია, მათი შევსება საკუთარი შინაარსით („იფიგენია ტავრიდაში“, გამოქყვენდა 1787; „პანდორა“, 1808). იტალიაში დაწერა გოეთემ ციკლი „რომაული ელეგიები“. ამ პერიოდში შეიქმნა ნაშრომი „იტალიური მოგზაურობა“ (ტ. 1-3, გამოქყვენდა 1816-29). 1788 გოეთე იტალიიდან დაბრუნდა. მის „ვაიმარულ“ ნაწარმოებებში მკვეთრად გამოვლინდა რეზინიაციის პრობლემა, თუმცა პირველ ხანებში გოეთე სავსებით და ერთბაშად მაინც არ გასდგომია „ქარიშხლისა და შეტევის“ სულისკვეთებას (დრამები „ეგმონტი“, 1788; „ტორკვატო ტასო„, გამოქყვენდა 1790; რომანი „შერჩევითი ნათესაობა“, 1809 და სხვ.). გოეთეს ყველაზე ტრაგიკული, თავისი ჩანაფიქრით შემზარავი პიესაა „ტორკვატო ტასო“. ხელოვანი ტასო, რომელსაც სასახლის კარზე იახლოვებენ, არ სჯერდება მასხარად ყოფნას და ჰერცოგის დასაც კი შეიყვარებს. ესაა მისი ტრაგიკული დანაშაული, რომლის არსს გამოხატავს პირფერი კარისკაცის ანტონიოს „სიბრძნე“: ყველამ თავისი ადგილი უნდა იცოდეს. დრამას ქვეტექსტად გასდევს: გოეთე მხოლოდ მწარე გამოცდილების კარნახით ეთანხმება ანტონიოს, გულით კი ტასოს თანაუგრძნობს, რომლის კადნიერ პრეტენზიას მისივე ადამიანური დიდბუნებოვნობა ასაზრდოებს. მაღალი ტრაგიკული პათოსი, რითაც გაგიჟებული ტორკვატო საკუთარ დანაშაულს ცნობს, ააშკარავებს, თუ რა მწვავედ განიცადა გოეთე-გენიოსმა ვაიმარის კარისკაცად თავისი გარდასახვის აუცილებლობა. 1789 საფრანგეთის რევოლუცია საკუთარ ფილოსოფიურ-მეცნიერულ ძიებასთან ერთად გოეთეს მსოფლმხედველობრივი მრწამსის წყაროდ იქცა. გოეთემ რევოლუციურ თემას უძღვნა ნაწარმოებები: „მოქალაქე გენერალი“ (1793), „აჯანყებულნი“, „ვენეციური ეპიგრამები“ (1796), „ჰერმანი და დოროთეა“ (1798), „რაინიკე მელა“ (1794), „უკანონო ასული“ (1799-1803) და სხვ. ყოფიერების რევოლუციის რიტმის ტრაგიკული ხასიათს გამოხატავს გოეთეს „ფაუსტის“ ძირითადი კონცეფციის შემცველი ექსპოზიცია „პროლოგი ცაში“ (1797-1800). გოეთეს დამოკიდებულება რევოლუციისადმი არც აპოლოგეტურია და არც ნიჰილისტური. იგი მოვლენის ანალიტიკურ-კრიტიკულ განსჯას ემყარება და საბოლოოდ პოზიტიურია. გოეთეს რწმენით, ყოველი დიდი იდეა ტირანულად მოქმედებს თავისი დამკვიდრების პროცესში. „იაკობინურ ძალდატანებას“ იგი პრინციპულად არ უარყოფდა. გოეთე მის მიმართ კრიტიკულად განეწყო 90-იან წლებში, როცა იაკობინელთა საქმიანობა რევ. ამაღლებულ იდეათა პროფანაციად აღიქვა. 1796 გოეთემ შილერთან ერთად გამოაქვეყნა ეპიგრამების ციკლი „ქსენიები“. ამ პერიოდში დაწერა რომანი „ვილჰელმ მაისტერი“ ორ ნაწილად: „ვილჰელმ მაისტერის განსწავლის წლების“ (1796) გმირი ინდივიდუალიზმითაა შეპყრობილი და ობიექტურ სინამდვილესთან გადაუჭრელი წინააღმდეგობის გამო სულიერი კრახის წინაშე დგება; „ვილჰელმ მაისტერის მგზავრობის წლები, ანუ ხელის ამღებნი“ (1829) გვიჩვენებს ეგოისტის გარდასახვას ჭეშმარიტ ადამიანად, კაცურ კაცად. გოეთემ მუშაობა დაიწყო ავტობიოგრაფიულ წიგნზე „პოეზია და სინამდვილე“ (ნაწ., 1-4 გაბოქვეყნდა 1811-1833), დაწერა დრამა „ეპიმენიდეს გამოღვიძება“ (1815), ლექსების ციკლი „დასავლურ-აღმოსავლური დივანი“ (1813-1819). „დივანს“ ბოლომდე გასდევს სამყაროს ერთიანობისა და „მშვენიერი ადამიანის“ იდეა; გოეთე არ კმაყოფილდება ბუნებასთან ღმერთის მხოლოდ პანთეისტური გაიგივებით. იგი ადამიანს აღაზევებს ბუნება-ღმერთზე და „მსოფლიო გონთან“ მორკინალ არსებად წარმოგვიდგენს. ადამიანის ეს გაღმერთება გვევლინება ხანდაზმული გოეთეს მთელი ფილოსოფიური პოეზიის, როგორც ლირიკის, ისე „ფაუსტის“, ზეიდეად. ფაუსტი გოეთეს შემოქმედების მწვერვალია „ფაუსტი“ ( I ნაწ. 1801, გამოქვეყნდა 1808, II ნაწ. 1832), რომელსაც იგი თითქმის მთელი სიცოცხლე წერდა. „ფაუსტში“ გარდამავალი ეპოქის მრავალსაუკუნოვანი კულტურული მემკვიდრეობაც ჯამდება და მომავალ ისტორიულ ეტაპთა პროფილიც ისახება. მსოფლიო პოეზიის ერთ-ერთი უღრმესი რეალისტური ქმნილება სიმბოლურ-ალეგორიული სტილის ნაწარმოებია; სახეთა და ეპოზოდთა უმეტესობა სიმბოლური ხასიათისაა და ორ აზრს შეიცავს ― პირდაპირსა და გადატანითს, რომელიც ღრმა ფილოსოფიურ აზრს გამოხატავს. ჭარბად გვხვდება ალეგორიული, ქარაგმული სახეები, რომლებიც უზოგადეს იდეებსა და მოვლენებს მიანიშნებენ (მაგ., ტრაგედიის ექსპოზიცია და ფინალი, რომელთა ერთიანობა ნაწარმოების დედააზრს გამოხატავს); ფაუსტი განასახიერებს ადამიანის სულის კადნიერ ლტოლვას თავისი ემპირიული ყოფის შეზღუდულობათა დასაძლევად. მაღალი ჰუმანისტური იდეალისათვის, ახლისათვის ჭიდილი მიმდინარეობს „უკანასკნელ საზღვარზე“, „ყოფიერების კიდეზე“. ფაუსტის ძალთახმევა მოქმედებს ყოველგვარი კომპრომისის გარეშე, მთელი სისრულით, აბსოლუტური მასშტაბებით. ფაუსტის ანტაგონისტურად გვევლინება ბოროტი სული მეფისტოფელი. მისი სამყარო ცინიზმისა და უნაყოფო გონებამახვილობის, ნიჰილიზმისა და უსულგულობის ნიშნითაა დადაღული. მეფისტოფელის ერთადერთი ღირებულება ისაა, რომ მისი ნეგატიურობა ფაუსტს იმპულსად ექცევა პოზიტიურისაკენ სწრაფვაში. ნაწარმოების I ნაწილში ფაუსტი ინდივიდუალისტად გვევლინება, რომელიც თვითდადგინებისაკენ სწრაფვას საკუთარი სურვილით საზღვრავს. II ნაწილში ფაუსტს ცდომილებათა დაძლევის გზაზე თანდათანობით მოთხოვნილებად ექცევა „საზოგადო თავისუფლების“ პრინციპი. მას ბუნებისა და საზოგადოების გარდაქმნის იდეა მოიცავს. ამ „დიადი საქმის“ განხორციელების ჟამს ფაუსტს აუცილებლობად ექცევა რადიკალური ზომების მიღება (ბავკიდასა და ფილემონის ეპიზოდი). ფაუსტის „მშვენიერი წამის“ პოტენციურ არსად გვევლინება „თავისუფალ მიწაზე თავისუფალი შრომის“ დამკვიდრება. ტრაგედიის I ნაწ. ხალასი პოეზიით, ემოციურობითა და დინამიკით აღსავსე შედევრია ხელოვნებისა; II ნაწ., თ. მანის თქმით, სანახევროდ ფეერიას წარმოადგენს და სანახევროდ მსოფლიო ეპოსს, რომელშიც გერმანული ენის ყველა წყარო ჩქეფს. მისი ყოველი ეპიზოდი გასაოცარია და ბრწყინვალე, ღრმა აზრითა და დიდებულებით გამორჩეული. სცენა ფარსალიის ველებზე და პენეისზე, ელენეს ლეგენდის ჰუმორისტული წარმოდგენა ისეთი მხიარულებითა და სიმსუბუქით ბრწყინავს, რომ ამ ნაწარმოებთან ყოველი შეხება აღგვაფრთხოვანებს, ხელოვნების წყურვილს გვიღვიძებს. ფილოსოფია გოეთე მსოფლიოს ერთ-ერთი ყველაზე ფილოსოფიური პოეტია. ბენედიქტ სპინოზას მსგავსად, იგი ღმერთთან გაიგივებულ ბუნებას მიიჩნევს causa sui-დ ანუ ყოველივეს მიზეზად. უმთავრესი, რასაც გოეთე „სპინოზიზმს“ მატებს, არის ის, რომ ბუნება-სუბსტანციას არსებითი თვისების სახით აკუთვნებს მოძრაობას. გოეთეს მოძრაობა წარმოდგენილი აქვს არა მექანიკური დინამიკის, არამედ სიმპათიური და პოეტური „მისწრაფების“, სამყაროს „სასიცოცხლო სულის“ სახით. მოძრაობის გამოსახატავად გოეთე იყენებს არისტოტელესა და გოტფრიდ ლაიბნიცის ტერმინს „ენტელექიას“, ოღონდ ისე, რომ ამ იდეალისტურ ცნებას საკუთრივ შინაარსს უკარგავს. გოეთემ ბუნების დიალექტიკური კონცეფცია შეიმუშავა. მისი დიალექტიკის პრინციპია დაპირისპირება და აღმასვლა, ცენტრალური ცნებებია „მეტამორფოზა“ და „პირველფენომენი“. გოეთეს მატერიალური-დიალექტიკური სინთეზისათვის არ მიუღწევია, მაგრამ მძლედ იკაფავდა გზას მისკენ. ესთეტიკაში გოეთე იზიარებს არისტოტელესეულ „მიმეზისის“ ანუ ბუნებისადმი ხელოვნების „მიბაძვის“ კლასიკურ-რეალისტურ თეორიას. ბუნებისმეტყველება გოეთეს ისტორიული მნიშვნელობის შრომები აქვს ბუნებისმეტყველობის დარგში. განსაკუთრებით აღსანიშნავია გოეთეს მიერ ყბათაშორისო ძვლის აღმოჩენა (1784), მისი ნაშრომი მცენარეთა მეტამორფოზის შესახებ (1790); მანვე შემოიღო ტერმინი „მორფოლოგია“. მცენარეთა და ცხოველთა ორგანიზმების აგებულების შესახებ გამოთქმული უმნიშვნელოვანესი დებულების გამო გოეთეს თავის დიდ წინამორბედად თვლიდა ჩ. დარვინი. გოეთეს მეცნიერულ შესწავლას საფუძველი ჩაუყარა მარქსიზმის კლასიკოსებმა. საქართველოში გოეთესადმი ინტერესი საქართველოში XIX საუკუნეში გამოვლინდა და დღითი დღე იზრდება. ამას მოწმობს პოეტის ნაწარმოებთა თარგმანები, მისი ღრმად ჰუმანისტურ პრობლემატიკის მრავალასპექტოვანი ძიებანი და მეცნიერული შესწავლის წარმატებითი ცდები. ჩვენში გოეთეს მემკვიდრეობის შესწავლის ცენტრის გოეთეს საერთაშორისო საზოგადოების ქართული განყოფილება. ბიბლიოგრაფია ახალგაზრდა ვერთერის ვნებანი (1774) ვილჰელმ მაისტერის სწავლების წლები (1796) ფაუსტი I ნაწილი (1808) ფაუსტი II ნაწილი (1832) ლიტერატურა რესურსები ინტერნეტში გოეთეს „ფაუსტი“, დავით წერედიანის თარგმანი სქოლიო გერმანელი მწერლები დაბადებული 1749 გარდაცვლილი 1832 გ ილუმინატების წევრები XVIII საუკუნის გერმანელი დრამატურგები XVIII საუკუნის გერმანელი რომანისტები XVIII საუკუნის გერმანელი ფილოსოფოსები XIX საუკუნის გერმანელი დრამატურგები XIX საუკუნის გერმანელი რომანისტები XIX საუკუნის გერმანელი ფილოსოფოსები განმანათლებელი ფილოსოფოსები გერმანელი ავტობიოგრაფები გერმანულენოვანი პოეტები გერმანელი პოეტები ლაიფციგის უნივერსიტეტის კურსდამთავრებულები ფრანკფურტელი მწერლები რომანტიკოსი პოეტები ზალცბურგის უნივერსიტეტის კურსდამთავრებულები პანთეისტები


text: 6 ივლისი — გრიგორიანული კალენდრის 187-ე დღე (ნაკიან წლებში – 188-ე დღე). წლის ბოლომდე დარჩენილია 178 დღე. დღის მოვლენები 1253 : მინდაუგასი ლიტვის მეფედ აკურთხეს. 1415 : იან ჰუსი კოცონზე დაწვეს. 1483 : ინგლისის მეფის ტახტზე ავიდა რიჩარდ III. 1535 : სერ ტომას მორი, უტოპიის ავტორი, სიკვდილით დასაჯა მეფე ჰენრი VIII-მ გამცემლობისთვის, ინგლისის ეკლეისისა და რომის კათოლიკური ეკლესიის გაყოფაზე წინააღმდეგობის გამო. 1560 : ედინბურგის ტრაქტატი დაიდო შოტლანდიასა და ინგლისს შორის. 1573 : არგენტინის ქალაქი კორდობა დააარსა ხერონიმო ლუის დე კაბრერამ. 1609 : ბოჰემიას რელიგიის თავისუფლება ებოძა. 1630 : ოცდაათწლიანი ომი — 4000 შვედი ჯარისკაცი გუსტავუს ადოლფუსის მეთაურობით პომერანიის მიწაზე გადმოსხდა, გერმანიაში. 1785 : აშშ-ის მონეტარულ ერთეულად ერთხმად აირჩა დოლარი (სურათზე). 1854 : ჯექსონში, მიჩიგანი, ჩატარდა აშშ-ის რესპუბლიკური პარტიის პირველი ყრილობა. 1918 : საქართველოს ჯარმა გენერალ გ. მაზნიაშვილის სარდლობით დაიკავა ქალაქი სოჭი. 1919 : ბრიტანული დირიჟაბლი რ-34 დაეშვა ნიუ-იორკში, დაასრულა რა პირველი საჰაერო გადაკვეთა ატლანტიკაზე. 1939 : ჰოლოკოსტი — გერმანიაში დარჩენილი უკანასკნელი ებრაული საწარმო დაიხურა. 1957 : ლივერპულში (ინგლისი) წმ. პეტრეს ტაძრის ეზოში The Quarrymen-ის სადებიუტო გამოსვლის შემდეგ ერთმანეთს პირველად შეხვდნენ ჯონ ლენონი და პოლ მაკ-კარტნი, რამაც განაპირობა შემდგომში ლეგენდარული „The Beatles-ის“ ჩამოყალიბება 1964 : მალავი დამოუკიდებლობას აცხადებს დიდი ბრიტანეთისაგან. 1975 : კომორის კუნძულები დამოუკიდებლობას აცხადებს საფრანგეთისაგან. 2005 : საერთაშორისო ოლიმპიურმა კომიტეტმა 2012 წლის ოლიმპიური თამაშების მასპინძელ ქალაქად ლონდონი გამოაცხადა. 2006 ინდოეთისა და ჩინეთის დამაკავშირებელი ნათუ ლას უღელტეხილი, რომელიც სინო-ინდური ომის პერიოდში ჩაიკეტა, იხსნება 44 წლის შემდეგ. 2006 : ფელიპე კალდერონი მექსიკის პრეზიდენტად აირჩიეს. 2008 : ჩოგბურთში, რაფაელ ნადალი (ესპანეთი) და ვინუს უილიამსი (აშშ) იმარჯვებენ ვაჟთა და ქალთა ტურნირში უიმბლდონის 2008 წლის ჩემპიონატზე. დიდი რვიანის ლიდერთა სამიტზე იაპონიაში გადაწყდა მსოფლიოს სათბურის აირების ემისიის 50%-ით შემცირება 2050 წლისთვის. 2009 : იადრანკა კოსორი ხორვატიის პირველი ქალი პრემიერ-მინისტრი გახდა. ამ დღეს დაბადებულნი 1796 : ნიკოლოზ I — რუსეთის იმპერატორი (გ.1855) 1865 : ემილ ჟაკ-დალკროზი — შვეიცარიელი კომპოზიტორი და პედაგოგი. 1907 : ფრიდა კალო — მექსიკელი ფერმწერი 1923 : ვოიცეხ იარუზელსკი — პოლონეთის პრეზიდენტი 1989-1990 1935 : XIV დალაი ლამა — ტიბეტური ბუდიზმის მიმდევართა სულიერი ლიდერი 1937 : ვლადიმირ აშკენაზი — რუსი პიანისტი, კომპოზიტორი 1940 : ნურსულთან ნაზარბაევი — ყაზახეთის პრეზიდენტი 1990 წლიდან 1946 : ჯორჯ ბუში (უფროსი) — აშშ-ის 43-ე პრეზიდენტი ამ დღეს გარდაცვლილნი 1373 : გიორგი ალასტანელი — ალასტანელი უფლისწული 1415 : იან ჰუსი — ჩეხი ხალხის ეროვნული გმირი (დ. 1369) 1535 : ტომას მორი — ინგლისელი მწერალი, ფილოსოფოსი (დ. 1478) 1553 : ედუარდ VI — ინგლისისა და ირლანდიის მეფე (დ. 1537) 1893 : გი დე მოპასანი — ფრანგი მწერალი (დ. 1850) 1904 : აბაი კუნანბაევი — ყაზახი პოეტი-განმანათლებელი 1962 : ფოლკნერი, უილიამ — ამერიკელი მწერალი (დ. 1897) 1966 : შოთა აღსაბაძე — ქართველი რეჟისორი 1971 : ლუი არმსტრონგი — ამერიკელი მუსიკოსი (დ. 1901) 1976 : ჯუ დე — ჩინეთის სამხედრო, სახელმწიფო და პოლიტიკური მოღვაწე 1988: უჩა ჯაფარიძე — ქართველი ფერმწერი. (დ. 1906) 1999 : ხოაკინ როდრიგო — ესპანელი კომპოზიტორი (დ. 1901) 2020: ენიო მორიკონე — იტალიელი კომპოზიტორი (დ.1928) დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა აგრიპინა წმინდა მოწამენი: ევსტოქი, გაიოზი, პროვი, ლოლი, ურვანე და სხვანი აგრეთვე: კომორის კუნძულები : დამოუკიდებლობის დღე ჩეხეთი : იან ჰუსის დღე ლიეტუვა : სახელმწიფოს დღე მალავი : დამოუკიდებლობის დღე იხილეთ აგრეთვე სხვა თვეები 0706


text: საქართველო დღეს ევროკავშირთან ასოცირების შესახებ შეთანხმებას მოაწერს ხელს. დოკუმენტს საქართველოს მხრიდან ხელს მოაწერს ქვეყნის პრემიერ-მინისტრი ირაკლი ღარიბაშვილი, ხოლო ევროკავშირის მხრიდან - ევროკომისიის პრეზიდენტი ჟოზე მანუელ ბაროზო და ევროკავშირის საბჭოს პრეზიდენტი ჰერმან ვან რუმპე. ქართული დელეგაციის შემადგენლობა "1+4" ფორმატით განისაზღვრა. პრემიერ-მინისტრ ირაკლი ღარიბაშვილის გარდა დელეგაციაში ოთხი მინისტრი იქნება - საგარეო საქმეთა მინისტრი მაია ფანჯიკიძე, ევროპულ და ევროატლანტიკურ სტრუქტურებში ინტერგაციის საკითხებში სახელმწიფო მინისტრი ალექსი პეტრიაშვილი, ეკონომიკისა და მდგრადი განვითარების მინისტრი გიორგი კვირიკაშვილი და იუსტიციის მინისტრი თეა წულუკიანი. ასოცირების შეთანხმების ხელმოწერა ადგილობრივი დროით 09.00, ხოლო თბილისის დროით 11:00 საათზე შედგება. ბრიუსელი საქართველოსთან ასოცირების ხელშეკრულების ხელმოწერას საზეიმოდ გაფორმებული ხვდება. ლუქსემბურგის მოედანზე გამოფენილია საქართველოსა და ევროკავშირის დროშები. დამთვალიერებელს შეუძლია საქართველოს შესახებ ინფორმაცია საინფორმაციო ბუკლეტებიდან შეიტყოს. საქართველოსა და ევროკავშირს შორის ასოცირების შესახებ შეთანხმების პარაფირება 2013 წლის 29 ნოემბერს, ქალაქ ვილნიუსში, "აღმოსავლეთ პარტნიორობის" სამიტზე განხორციელდა.